ahlisunnat.com-Адашган оқимлар-Ваҳҳобийлик нима? (1-қисм)\nҚуйидаги маълумотларнинг кўпи “Миръот-ул-ҳарамайн” китобидан олинган: (Ушбу китоб нашрдан чиққан 1888 йили Нажд амири Абдуллоҳ бин Файсал эди.)\nМуҳаммаднинг отаси Абдулваҳҳоб солиҳ мусулмон эди. У ва Мадинадаги ўзга олимлар Абдулваҳҳоб ўғлининг ғалати ақидалари натижасида динда янги бир бузуқ йўналиш очишини фаҳмлаб, барчага у билан гаплашмасликни насиҳат қилардилар. Лекин, бунга қарамай Абдулваҳҳоб ўғли 1738 йили Ваҳҳобийлик оқимини эълон қилиб, шахсий қарашларини очиқча тарғибот қиилишга кўчди. У бошлаб берган янги фирқа инглизларнинг сиёсий ва ҳарбий ёрдамлари натижасида Арабистонга ёйилди.\nВаҳҳобийлик ақидасига "имон" келтирган Дария ҳокими Абдулазиз бин Муҳаммад бин Сауд (Сууд) дастлаб 1791 йили Макка амири шариф Ғолиб жаноблари бошчилигидаги Макка аҳолисига қарши жанг қилди. Авваллари ваҳҳобийликни яширинча тарғибот қилишди. Кейинчалик марказий (Истанбул) ҳукуматнинг ташқи душманлар билан ўтказаётган урушларидан фойдаланиб, Ҳарамайнда беҳисоб мусулмонларни ўлдириб, аёлларини, фарзандларини ва молларини тортиб олиб қийноққа солишди.\nАбдулваҳҳоб ўғли Бани Тамим қабиласидан бўлади. Ўзи 1699 йили Нажд чўлидаги Хураймила шаҳрининг Уйайна қишлоғида туғилиб, 1791 йили Дарияда ўлди. Авваллари тижорат билан Басра, Бағдод, Эрон, Шом ва Ҳиндистон тарафларга борган, найрангона ва бузғунчи сўзлари билан “Шайхи Наждий” (наждлик оқсоқол) номини олганди. Борган жойларида кўп нарсаларни кўрган, бутун ўй-хаёлини амир бўлиш, раҳбар бўлиш орзуси чулғаб олган эди. 1713 йили Басрада танишган инглиз жосуси Хемфер унинг тўнтариш қилиш орзусида эканлигини пайқади. У билан давом этказган узоқ муддатлик дўстлик муносабатлари асносида Инглиз Мустамлакалар Назоратидан олган ҳийла ва ёлғонларини миясига сингдирди. Абдулваҳҳоб ўғлининг бу талқинлардан завқ олаётганини кўрган Хемфер унга янги бир дин қуришини таклиф қилди. Бу янги диннинг асосларини унга ўргатди. Жосус ҳам, Абдулваҳҳоб ўғли ҳам излаганларини топган эди.\nЯнги бир дин қуриш мақсадида аввал Мадинада, сўнгра Шомда ханбалий олимлари қўлида ўқиди. Наждга қайтганидан кейин ҳамқишлоқлари учун кичик диний рисолалар ёзди. Бу китобларига инглиз жосусидан ўрганганларини ҳамда мутазила ва бошқа бузуқ фирқалардан юқтирган бузуқ тушунчаларини ҳам қўшди. Бесавод аҳолининг кўпи унинг тарғиботига лаққа тушди. Исломиятни ичкаридан емириш мақсадида Англияда қурилган Мустамлакалар Назорати аҳволдан Нажд минтақасининг шайхи, яъни ҳокими лавозимида бўлган Муҳаммад бин Суудни (Сауд) хабардор қилди. Кўплаб маблағ ажратиб, сиёсий ва ҳарбий ёрдамлар ваъда қилиб, Абдулваҳҳоб ўғли билан бирга иттифоқ ҳолида иш юритишини таъминлади. Арабистонда насл-насабга жуда катта аҳамият берилади. Дария ҳокими Муҳаммад бин Сууд оми ва бесавод одам эди. Бу Муҳаммад бин Абдулваҳҳобга жуда қўл келган эди. Ваҳҳобийлик деб атаган нотўғри эътиқодий йўлини тарқатишда айнан унинг бесаводлигидан ва қабила раиси унвонидан жуда унумли фойдаланди. Ўзини қози, Муҳаммад бин Суудни эса ҳоким деб эълон қилди. Ўзларидан кейин мана шу лавозимларда фақат уларнинг наслидан келадиган кимсаларнинг ўтиришини таъминлайдиган бир низомнома туздирди.\nАбдулваҳҳоб ўғли Мадинада ўқиётганида Мадинанинг солиҳ, пок олимларидан бўлган отаси Абдулваҳҳоб ва акаси Сулаймон бин Абдулваҳҳоб ҳамда дарс берган устозлари унинг ғалати феъл-атворидан, қайта-қайта айтаверишдан чарчамайдиган бузуқ ўй-фикрларидан унинг келажакда ислом динини ичидан емирадиган, уммат бирлигига раҳна соладиган бузғунчи бўлишини сезишган эди. Шу боис унга тинмай насиҳат қилишар ва бошқаларга ундан эҳтиёт бўлишларини айтишарди. Лекин шунча ғайратларига қарамай, қўрққанлари тезда юзага чиқди. Бетавфиқ йигит калласига ин қурган ботил фикрларини "ваҳҳобийлик" номи остида очиқча ёйишга киришди. Жоҳил, саводсиз ва аҳмоқларни алдаш мақсадида ислом олимларининг китобларига мос келмайдиган бидъатлар (янгилик), динда реформа (қайта қуриш) шиорлари билан майдонга чиқди. Аҳли суннат вал жамоат эътиқодида бўлган мусулмонларга кофир дейдиган даражада безбетликка борди. Пайғамбаримизни, бошқа пайғамбарларни ва авлиёларни восита қилиб, Аллоҳу таолодан бир нарса сўрашга ҳамда уларнинг қабрларини зиёрат қилишга ширк деди.\nАбдулваҳҳоб ўғлининг инглиз жосусидан ўрганганлари бўйича, бирон қабр бошида дуо қилинганда, бу - майитга қарата тўғридан гапириш бўлиб, зиёратчи мушрик бўлармиш. Аллоҳдан бошқа бирон кимса ёки нарса учун бирон нарса қилди дейиш, масалан, "фалон дорининг фойдаси тегди", "Пайғамбаримиз ёки фалон авлиёни восита қилиб ўқиган дуом қабул бўлди" деган мусулмонлар мушрик бўлармиш. Абдулваҳҳоб ўғлининг бу иддаоларига далил сифатида кўрсатган нарсалари бутунлай ёлғон ва туҳматдан иборат бўлса ҳам жоҳил халқ тўғрини эгридан ажрата олмагани учун унинг сўзлари бекорчиларга, қароқчиларга, айниқса Дария ҳокими Муҳаммад бин Суудга жуда ёқиб тушган эди. Жоҳиллар, тош юраклилар кўп кутказмасданоқ Абдулваҳҳоб ўғлининг гапларига учиб, тўғри йўлда бўлган холис мусулмонларга "кофир" деб тамға босишга шўнғиб кетишди.\nАбдулваҳҳоб ўғли ўз фикрларини бемалол тарқата олиши учун Дария ҳокимига ёрдам сўраб мурожаат қилгач, у ҳам ўз навбатида вазиятдан фойдаланиб ҳудудларини кенгайтириб олиш ва Лондондан олиб турган буйруқларни бажо келтира олиш учун Абдулваҳҳоб ўғли билан жону кўнгилдан бош қўшиб, шериклик қилишди. Сууд ўғли Муҳаммад, Абдулваҳҳоб ўғли Муҳаммадниннг фикрларини ҳар тарафга ёйишда бор кучини сарфлади. Имонига содиқ қолиб, ваҳҳобийлик сафсаталарига ишонмаган, қарши чиққан мусулмонларга ҳокимият ва ҳарбий қувватларидан фойдаланиб, жанг қилди. Мусулмонларнинг молларини талон-тарож қилиш, ўзларини қатл қилиш, хотин-қизларидан хоҳлаган мақсадда фойдаланиш ваҳҳобийларга ҳалол деган "фатво" ҳам берилгандан кейин чўлдаги ваҳшийлар, қароқчилар Муҳаммад бин Суудга аскар бўлишга шошилдилар. Шу тариқа бир нечта туя чавандозидан ташкил топган кичик аскар қисқа вақтда кўп сонли ипини узиб кетган ваҳшийлар галасига айланди. Сууд ўғли билан Абдулваҳҳоб ўғли биргаликда ваҳҳобийликни қабул қилмаганларнинг кофир эканликларини, уларнинг қонларини тўкиш ва молларини тортиб олиш ҳалол эканлигига 1730 йилда қарор қилиб, 1738 йилда ваҳҳобийликни эълон қилишди. Абдулваҳҳоб ўғли калласида ғужғон ўйнаган жирканч таълимотларини тарғибот қилишга 32 ёшида киришган, 40 ёшида эса, ваҳҳобийликни батамом эълон қилган эди.\nМаккаи мукаррама шофеъий муфтийси ас-саййид Аҳмад бин Зайни Даҳлон “Ал-футуҳот-ул исломия” китобининг 2-жуз 228-саҳифасидан бошлаб “Фитнат-ул ваҳҳобия” сарлавҳаси тагида уларнинг бузуқ эътиқодлари-ю мусулмонларга ўтказган жабру зулмларини атрофлича ёзиб қолдирган. Шу китобнинг 234-саҳифасида айтиладики:\n“Осийлар (исёнчилар) Макка ва Мадинадаги аҳли суннат олимларини алдаш учун бу ерларга ўз одамларидан ташкил топган бир ҳайъат юборишди. Бу одамлар ислом олимларининг мажлисида қўйилган саволларга жавоб бериша олмади. Натижада жоҳил ва залолатда эканликлари маълум бўлди. Кофир эканликларини тасдиқловчи ҳужжат ёзилиб, чор тарафга ва ислом ўлкаларига жўнатилди.”\nҲижоздаги тўрт мазҳаб олимлари ва буларнинг орасида Абдулваҳҳоб ўғлининг акаси Сулаймон, ўқитган устозлари Абдулваҳҳоб ўғли ёзган китобларни ўрганиб чиқиб, унинг дини Исломга хилоф ёзувларига жавоб ҳозирладилар. Залолатга бошловчи фикрларни таг-томири билан чиритадиган қувватли васиқалар билан дастакланган китоблар ёзиб, мусулмонларни осий ва шақийлар иғвосидан огоҳ қилишга ҳаракат қилишди. Сулаймон бин Абдулваҳҳобнинг ўз укасига қарши ёзган китобининг номи “Савоиқ-ул илоҳия фир-радди алал ваҳҳобия”дир.\nАфсуски, бу китоблар иккита можаропарастни ва орқаларидаги ваҳшийларни ғафлатдан уйғота олмади. Аксинча мусулмонларга қарши нафрат-адоватларини орттирди ва Муҳаммад бин Сууднинг мусулмонлар устига беаёв ҳужум қилишига, кўп қон тўкилишига сабаб бўлди. Сууд ўғли Баний Ханифа қабиласидан бўлиб, Мусайлама тул Каззобнинг пайғамбарлигига ишонган аҳмоқларнинг авлодидан эди. Муҳаммад бин Сууд 1765 йили ўлгандан кейин, ўрнига ўғли Абдулазиз ўтирди. Абдулазиз бин Муҳаммад бин Сууд 1803 йили Дария масжидида бир шиа тарафидан қорнига ханжар тиқиб ўлдирилди. Ундан кейин унинг ўғли Сууд бин Абдулазиз ваҳҳобийларнинг раҳбари бўлди. Арабларни алдаш, бузуқ ақидаларини ёйиш борасида мусулмонларнинг қонини тўкишда уччови ҳам бир-биридан қолишмади.\n[Ваҳҳобийларнинг ва енгил йўл билан мол-мулкка эришиш илинжида улар орасига аралашиб кетган текинхўр ваҳшийларнинг Тоиф, Макка, Мадина ва бошқа жойлардаги мусулмонларга қилган зулму исканжалари, хотин-халаж, бола-чақаларни аёвсиз ўлдирганлари Аҳмад бин Зайни Даҳлоннинг "Хулосат-ул-калом" китобида, Айюб Сабрий бошонинг 1879 йилда нашр қилинган "Тарихи ваҳҳобиён" ва "Миръот-ул-Ҳарамайн" китобларида батафсил тасвирланган. Юраги дош бера оладиганлар ўша манбалардан маълумот олишлари мумкин. Бу бузғунчиларнинг Усмоний давлати томонидан қандай жазоланганликлари ва биринчи Жаҳон Урушидан кейин яна инглизларнинг катта молиявий ҳамда қурол-аслаҳа ёрдамлари туфайли қандай қилиб бошқатдан давлат қурганликлари ҳам бафуржа баён қилинган.]\nАбдулваҳҳоб ўғлининг мана шу нотўғри таълимотларни ёйишдан мақсади гўёки Аллоҳга тавҳидда холис бўлиш ва мусулмонларни ширкдан қутқариш учун эмиш. Унинг фикрича мусулмонлар ширкка ғарқ бўлган эмиш. Яъни ундан бошқа барча мусулмонлар бутларга ибодат қиладиган кофир эмиш. Ўзи эса, мусулмонларнинг динини ўша "ширклардан" тозалаш учун, реформалаш учун енг шимариб майдонга чиққан эмиш. Бошқа моддаларда унинг бузуқ фикрларини ва мусулмонларнинг қарши жавобларини тафсилоти билан ёзамиз. Бу ерда ўша бобга муқаддима тариқасида баъзиларини келтирамиз.\nВаҳҳобийликнинг отаси бўлган бу бидъатчи, нотўғри талимотларига ҳаммани ишонтириш учун Аҳкоф сурасининг 5-ояти каримасини, Юнус сурасининг 106-ояти каримасини ва Раъд сурасининг 14-ояти каримасини далил сифатида илгари сурган. Аслида уларга ўхшаган яна анчагина ояти карималар бор ва барчасининг бутпараст кофирларни, мушрикларни таърифлаш, таҳқирлаш учун нозил бўлганини тафсир олимлари иттифоқ билан баён қилишган.\nАбдулваҳҳоб ўғлининг тушунчаларига кўра бир мусулмон Расулуллоҳдан, бошқа пайғамбарлардан, авлиёлардан, солиҳлардан бирининг қабри ёнида ёки узоқда бундан (истиғоса қилса) бирон дардидан, ғам-ташвишидан қутилиш учун ёрдам сўраса ёки у зотнинг исмини айтиб шафоатини сўраса, қабрини зиёрат қилиш учун борса, бу мусулмон мушрик бўлармиш. Аллоҳу таоло Зумар сураси учинчи оятида бутга сиғинган кофирларни таърифламоқда. Улар эса, пайғамбарларни ва авлиёни восита қилиб дуога қўл очган мусулмонни кофирликда айблай олиш учун айнан мана шу ояти каримани далил кўрсатишмоқда. Мушриклар ҳам бутларнинг яратишга қодир эмаслигига, ҳамма нарсани Аллоҳнинг яратганига ишонишарди дейишмоқда. Ҳатто Анкобут сурасининг 61 ва Зуҳруф сурасининг 87-ояти карималарида маолан “Буларни ким яратганини улардан сўрасанг, албатта, Аллоҳ яратди дейдилар” деб Аллоҳнинг каломи билан нотўғри фикрларини тасдиқлашга уринишмоқда. Кофирлар мана шу эътиқодда бўлганлари учун эмас, балки Зумар сурасининг 3-оятида билдирилган “Аллоҳдан бошқаларини дўст қилиб олганлар, улар шафоат қилиб, Аллоҳу таолога бизни яқинлаштирадилар дейдилар” маоли шарифини айтганлари учун мушрик ва кофир бўлади дейишмоқда. Яъни пайғамбарларнинг, авлиёнинг қабрларидан шафоат, ёрдам сўраётган мусулмонлар ҳам шундай гаплари туфайли мушрик бўлармиш.\nАбдулваҳҳоб ўғлининг бу ояти каримани далил сифатида кўрсатиб, мусулмонларни кофирларга, мушрикларга қиёс қилиши жуда жирканч аҳмоқона ва ботил бир иш. Чунки кофирлар шафоат қилиши учун бутларга ибодат қилишарди. Аллоҳу таолони қўйиб, истакларини фақат бутлардан исташарди. Аллоҳу таолонинг оламларга раҳмат қилиб юборган Муҳаммад алайҳиссаломга ва келтирган ислом динига ишонишмасди. Биз мусулмонлар эса, Аллоҳга ва Расулига имон этиб, келтирган ислом динига эътиқод қиламиз. Зотан буларга имон келтирганимиз учун мусулмон бўлганмиз. Имон келтирганлар билан бутга сиғинувчи мушрикларни ҳеч ҳам бир-бирига қиёслаб бўладими? Бу икки зид тоифа ҳеч ҳам бир-бирига ўхшатиладими? Устига устак бу мушриклар Пайғамбарни инкор этганлари етмагандек, Расулуллоҳга ва имон келтирган мусулмонларга турли азиятлар бериб, уларга қарши қанча маротаба жанг ҳам қилишганди. Биз Пайғамбарларга, авлиёларга асло ибодат қилмаймиз, ҳамма нарсани фақат Аллоҳдан кутамиз. Авлиё ва набийларнинг эса, дуо ва тилакларимизнинг ижобат бўлишида восита, васила бўлишинигина сўраймиз. Оламларга раҳмат қилиб юборилган энг севгили қул, энг улуғ Пайғамбар Муҳаммад алайҳиссаломнинг шафоат қилишларини истаймиз.\nКофирлар бутларининг хоҳлаганча шафоат қилишларига, ҳар истаганларини Аллоҳга қилдиришга қодир эканликларига ишонишарди. Биз мусулмонлар эса Аллоҳу таолонинг севган қулларига шафоат қилишга изн беришини, севганларининг шафоат ва дуоларини қабул қилишини Қуръони каримда хабар бергани учун мана шу суюнчиларга ишонганимиз туфайли Аллоҳу таолонинг севгилиси бўлган улуғ Пайғамбаримиздан, севгили қуллари бўлган авлиёлардан шафоат ва ёрдам сўрамоқдамиз.\nКофирларнинг бутга сиғинишлари билан мусулмонларнинг авлиёдан ёрдам сўрашларини битта тарозига қўйиб бўлмайди. Мусулмон билан кофир, иккаласи ҳам ташқи кўринишдан инсондир. Мана шу жиҳатдан бир-бирига ўхшайди. Лекин мусулмон Аллоҳу таолонинг дўсти, у абадий жаннатда қолади. Кофир эса Аллоҳу таолонинг душмани бўлиб, абадиян жаҳаннамда қолади. Кўринишда бир-бирига ўхшашлари уларнинг ҳамиша бирдай бўлиб қолишларига далил бўла олмайди. Аллоҳу таолонинг душмани бўлган бутларга, ҳайкалларга ёлворувчилар билан Аллоҳу таолонинг севгили пайғамбарига ва авлиё қулларига ёлвораётганлар кўринишда бир-бирларига ўхшаши мумкин. Лекин бутларга ёлвориш жаҳаннамга олиб боради. Пайғамбарларга ва авлиёга ёлвориш эса Аллоҳу таолонинг авфу мағфиратига, марҳаматига сабаб бўлади. “Аллоҳу таолонинг севган солиҳ бандалари тилга олинганда, хотирланганда, у ердагиларга Аллоҳу таоло марҳамат қилади” ҳадиси шарифи машҳурдир. Пайғамбарларга, авлиёларга ёлворилганда Аллоҳу таолонинг раҳм қилиши, авф этишини ушбу ҳадиси шариф ҳам кўрсатмоқда.\nМусулмонлар пайғамбарларнинг, авлиёнинг илоҳ, маъбуд эмаслигига, Аллоҳу таолога шерик эмаслигига ишонадилар. Улар Аллоҳу таолонинг ожиз қули эканлигига, ибодатга, топинишга, сиғинишга ҳақлари йўқ эканлигига эътиқод қиладилар. Уларнинг Аллоҳу таолонинг севган, дуоларини қабул қиладиган бандалари эканлигини биладилар. Моида сурасининг 35-оятида маолан “Менга яқинлашиш учун восита изланглар” деб буюрилди. “Солиҳ қулларимнинг дуоларини қабул қиламан, тилакларини бераман” деб марҳамат қилди. Бухорийда, Муслимда ва "Кунуз-уд-дақойиқ"да мазкур ҳадиси шарифларда: “Албатта Аллоҳу таолонинг шундай қуллари борки, агар бир нарса учун қасам ичсалар, Аллоҳу таоло ўша нарсани яратади. Уни ёлғончи қилмайди” деб марҳамат қилинган. Мусулмонлар бу ояти карима ва ҳадиси шарифларга ишонганлари учун Пайғамбар ва авлиёларни восита қилиб, улардан дуо ва ёрдам сўрашмоқда.\nТўғри, кофирларнинг бир қисми бутларнинг, ҳайкалларнинг яратувчи эмаслигини, барча нарсани Аллоҳу таоло яратишини таъкидлашса ҳам “Бутларнинг ибодат қилинишга ҳақлари бор, улар хоҳлаганини қилади ва Аллоҳга ҳам қилдира олади” дейишади. Шу тариқа улар бутларини Аллоҳга шерик қилишмоқда. Бир одам дунёда Аллоҳдан бошқасидан ёрдам сўраса, "менга албатта ёрдам беради, унинг ҳар истагани албатта рўёбга чиқади"- деса, бу одам кофир бўлади. Аммо "Менинг тилагим у хоҳлагани билан ижобат бўлмайди, у атиги бир сабаб холос. Аллоҳу таоло сабабга мурожаат қилганларни яхши кўради. Ҳамма нарсани сабабга боғлаб яратиш Унинг одати. Мен ҳам сабабга ёпишиш учун воситалардан ёрдам сўраяпман, лекин тилагимни Аллоҳдан кутаман. Пайғамбаримиз ҳам истакларининг рўёбга чиқиши учун сабабларга мурожаат қилганлар. Сабабга мурожаат қилиш билан мен Расулуллоҳнинг суннатларини бажаряпман"- деб, ҳаётдаги ёхуд вафот этган бир зотдан кўмак сўраган одам савоб олади. Тилаги ижобат бўлса, Аллоҳга ҳамд қилади. Бўлмаса, яна Аллоҳнинг тақдирига рози бўлади.\nКофирларнинг бутга сиғинишлари мусулмонларнинг пайғамбардан, авлиёдан дуо, шафоат, ёрдам сўрашларига умуман ўхшамайди. Ақли расо, тўғри фикрлай оладиган ҳеч бир банда бу иккаласини бир-бирига ўхшатмайди. Аксинча бир-биридан бутунлай фарқли эканликларини яхши билади. Зарар ва фойдани яратувчи фақатгина Аллоҳу таоло! Ундан ўзганинг ибодатга умуман ҳақ ва ҳуқуки йўқ. Ҳеч қайси пайғамбар, ҳеч қайси авлиё ва ҳеч қандай махлуқ ҳеч нарса ярата олмайди. Аллоҳдан ўзга яратувчи йўқ! Лекин Аллоҳу таоло, пайғамбарларининг, авлиёларининг, солиҳ бандаларининг, яъни севган қулларининг исмларини тилга олганларга, уларни тилакларининг ижобат бўлишига васила қилганларга марҳаматини сочади, тилакларини беради. Буни Ўзи ва сегили пайғамбари хабар берганлар. Мана шу хабарларга суяниб мусулмонлар ҳам шундай эътиқод қилишмоқда.\nМушриклар, кофирлар эса, бутларнинг ҳеч нарса ярата олмаслигини билиб туриб, бутларини илоҳ ва маъбуд сифатида кўришмоқда. Шу боис бутларига ибодат қилишмоқда. Уларнинг баъзилари улуҳиятда (илоҳлик иснод қилишда) мушрик бўлса, баъзилари ибодатда мушрик бўлишмоқда. Улар "Бутларимиз бизга шафоат қилиб, бизни Алоҳга яқинлаштиришади" деганлари учун эмас, балки бутларни илоҳ ва маъбуд билиб, топиниб-сиғинишгани учун мушрик бўлишмоқда.\nПайғамбаримиз: “Бир замон келадики, кофирлар ҳақида нозил бўлган ояти карималар мусулмонларни ёмонлаш учун васиқа-далил сифатида ишлатилади” деб марҳамат қилдилар. Бошқа бир ҳадиси шарифда: “Энг кўп қўрқадиган нарсам - ояти карималарни Аллоҳу таолонинг истамаган жойларида ишлатадиган кимсаларнинг пайдо бўлишидир” деб айтдилар. Бу ҳадиси шарифларнинг иккаласини ҳам Абдуллоҳ бин Умар (родиаллоҳу анҳ) хабар берган. Бу икки ҳадиси шариф мазҳабсизларнинг, зиндиқларнинг пайдо бўлишини ва кофирлар ҳақида тушган ояти карималарни мусулмонлар ҳақида тушган деб айтишларини, шу тариқа Қуръони каримга ҳам туҳмат қилишларини хабар бермоқда.\nМўминлар Аллоҳу таолонинг севишига ишонган зотларнинг қабрларини зиёрат қилишади. Аллоҳу таолонинг муҳаббатига эришган қулларини васила-восита қилиб, Аллоҳу таолога ёлворишади. Сарвари олам пайғамбаримиз ва саҳобаи киром ҳам шундай қилишарди. Расули акрам жанобимиз: "Ё Рабби, тилакларини ижобат қилган бандаларингни ҳаққи-ҳурмати учун Сендан тилаяпман" дуосини ўқирдилар. Мана шу дуони асҳобига ҳам ўргатиб, ўқишларини буюрар эдилар. Мўминлар ҳам асрлардан бери ана шундай дуо қилишмоқда.\nҲазрати Алининг онаси бўлган Фотима бинти Асад вафот этганида Расулуллоҳ ўз қўллари билан қабрга қўйиб “Ё Рабби, менга оналик қилган Фотима бинти Асадни авф этгин! Пайғамбарингнинг ва мендан аввал келган пайғамбарлар ҳурмати учун унга раҳматингни зиёда қилгин” деб дуо қилдилар. Кўзларининг очилиши учун дуо сўраб келган бир кишига икки ракат намоз ўқишини сўнгра “Ё Рабби, қулларингга марҳамат қилиб юборган пайғамбаринг Муҳаммад алайҳиссалом ҳурмати учун Уни васила қилиб, Сендан сўрайман. Сенга ёлвораман. Ё Муҳаммад (алайҳиссалом)! Сизни васила қилиб, дуомни қабул этиши, тилагимни эҳсон этиши учун Раббимга ёлворяпман. Ё Рабби, дуомнинг қабул бўлиши учун шу улуғ Пайғамбарингни менга шафоатчи айлагин!” дуосини ўқишни амр қилдилар.\nОдам алайҳиссалом тақиқланган дарахт мевасидан еб, Цейлон (Сарандиб) оролига туширилганда “Ё Рабби, ўғлим Муҳаммад алайҳиссалом ҳурмати учун авф этгин” деб дуо қилди. Аллоҳу таоло эса: “Эй Одам, Муҳаммад алайҳиссаломни восита қилиб, ер ва кўкдагилар учун шафоат сўраганингда, шафоатингни қабул қилардим” деб марҳамат қилди.\nҲазрати Умар, ҳазрати Аббосни (родияллоҳу анҳум) ёнида олиб бориб, уни восита қилиб ёмғир дуоси ўқиган ва дуоси ҳам қабул бўлган эди.\nКўзларининг очилишини сўраб келган одамга ўқиши буюрилган дуода "Ё Муҳаммад (алайҳиссалом)! Сизни..." дейиш, авлиёни васила қилиб дуо қилаётганда исмини айтиб ёлворишнинг жоиз эканлигини кўрсатиб турибди.\nАсҳоби киромнинг ва Тобеиннинг ҳаёт ҳикоялари ҳақида ёзилган мўтабар асарлар қабр зиёратининг ва исмини айтиб шафоат сўрашнинг, маййитни васила қилишнинг машруъ ҳамда жоиз эканлигига далолат қилувчи ҳужжатлар билан тўла.\nИбн Ҳожар Ҳайтамийнинг “Минҳаж” шарҳи бўлган “Туҳфа” китобига ёзган ҳошиялари билан машҳур бўлган Муҳаммад бин Сулаймон шофеъий, Абдулваҳҳоб ўғлининг бузуқ йўлда эканлигини, унинг ояти карималарга ва ҳадиси шарифларга нотўғри маъно берганини васиқалар билан исботлаб, шундай деган:\n“Эй Абдулваҳҳоб ўғли! Мусулмонларга тил текказма, сенга Аллоҳ розилиги учун насиҳат қиляпман. Аллоҳдан бошқа яратувчи борлигини даво қилганлар бор бўлса, уларга ҳақиқатни билдир. Васиқалар кўрсатиб, уни тўғри йўлга сол! Лекин мусулмонларга кофир дейишинг асло тўғри эмас! Миллионлаган кишига кофир деб қўймаслик учун бир кишига кофир деб юбориш ҳар ҳолда тўғрироқ бўлади. Сурувдан ажралган қўйнинг оқибати маълум. Нисо сурасининг “Тўғри йўл кўрсатилгандан кейин Пайғамбарга эргашмаган, имонда ва амалда мўминлардан ажралган кимсани куфр ва муртадликда қолдирамиз ва жаҳаннамга ташлаймиз” маолидаги 115-ояти каримаси аҳли суннатдан ажралганларнинг аҳволини кўрсатмоқда.”\nҚабр зиёратининг жоиз ва фоидали эканлигини кўрсатувчи ҳадиси шарифлар жуда кўп. Асҳоби киром ва Тобеини изом Пайғамбаримизнинг (алайҳиссалом) муборак қабрларини зиёрат қилишарди. Ушбу зиёратнинг қандай бажарилиши ва фоидаларини тушунтириш учун мустақил китоблар ёзилган.\nБирон валийни васила қилиб дуо қилиш, исмини айтиб ундан ёрдам, мадад сўраш ҳеч ҳам зарарли эмас. Исми аталган зотнинг таъсир қила олишига, хоҳлаган нарсасини албатта амалга ошира олишига, ғайбларни билишига ишонилса, куфр бўлади. Мусулмонлар бундай эътиқодда эмас ку ахир, айбланадиган. Мусулмон Аллоҳу таолонинг севган бир бандасидан фақатгина орада васила бўлишини, шафоатини, дуо қилишини сўрайди. Сўралаган нарсаларни яратадиган яна ёлғиз Аллоҳу таолодир! Моида сураси 27-оятида маолан: "Муттақий (тақво аҳли) қулларимнинг дуоларини қабул қиламан" деб марҳамат қилган. Шунинг учун Аллоҳнинг севган тақводор бандаларидан дуо, шафоат сўралади. Вафот этганлардан тилакларни ўз қўллари билан беришлари эмас, Аллоҳу таолонинг беришига васила-восита бўлишлари сўралади. Тўғри ўзларининг беришини сўраш жоиз эмас. Шундоғам мусулмонлар ундай деб сўрашмайди. Лекин тилакларнинг берилишига восита бўлишларини маййитлардан сўраш жоиздир.\nИстиғоса, Истишфо ва Тавассул сўзлари ҳаммаси "восита, васила бўлишларини хоҳлаш" деганидир.


Қирқ йиллик қадрдоним эди » MUZAFFAR.UZ\n- Бу – ҳаёт, бу – тақдир. Бу пешонага битилган умр. Ҳаёт турфа хил синовлардан, мукофотлардан, йўқотишлардан, топмоқликлардан иборат. Икки эшик ораси оралиғидаги умрда хайрли амаллар билан чиройли ва мазмунли яшаб ўтмоқлик катта саодатдир. Қирқ йиллик қадрдоним, дўстим, курсдошим, ҳамкасбим, саҳнадошим, Ўзбекистонда хизмат кўрсатган артист Абдураим Абдуваҳобов саодатли умр кечирган, баракали ва мазмунли яшаб ўтган инсонлар сирасига киради. Дўстим Абдураимни Оллоҳнинг назарига тушган бандалардан бири деб айта оламан. У болалик давриданоқ, 12-13 ёшида “Шум бола” бўлиб халқга танилди, машҳур бўлди. Абдураим Абдуваҳобов деса, киши кўз олдига биринчи навбатда Шум бола қиёфаси гавдаланиши, ҳамкасбимга насиб этган улкан бахт деб биламан.\nРаҳматли Абдураим Абдуваҳобов актёрлик касбини, Миллий театрни, саҳнани ниҳоятда яхши кўрган, ҳурмат қилган санъаткор эди. Саҳнага отилиб чиқарди. Қаҳрамонининг тақдири билан саҳнада яшаган. Ҳар бир образига ижодий ёндошар эди. Чиройли топилмалар, деталлар билан ижрода қаҳрамонига бадиий безак бериб, саҳнани файзга тўлдирарди. Биргина “Чимилдиқ” комедиясидаги Куёв образини мисол келтирай. Юз ифода, кўз қараш, овоз оҳанги, янги-янги хатти-ҳаракатлар билан қаҳрамони Куёвни бадиий оби-тобига келтириб, томошабинларга гуррос кулгу улашолди.\nАгар дўстим Абдураим Абдуваҳобов ҳақидаги эсдалик, хотираларимни қоғозга туширадиган бўлсам, ҳали-бери нуқта қўёлмайман. Унга олийҳиммат инсон деб таъриф бераман. Инсон кўнглига озор беришдан, қалбни тирнаб, яралаб қўйишдан қўрққан инсон эди. Устоз, ҳамкасблари билан бир қаторда ёшларга, шогирдларга ҳам меҳрибон, ҳимматли инсон бўлган. Имкон қадар ёрдамини аямайдиган, қўли очиқ, сахий, мард инсон бўлиб орамизда яшаб ўтди. Саҳнавий бахти билан биргаликда оилавий бахти ҳам чиройли бўлган. Тинч, аҳил-иноқ оилада уч фарзандни тарбиялаб, элга қўшди. Фарзандлари ота-онасига раҳмат келтирадиган инсонлар бўлиб жамиятга қўшилди. Ҳавас қилгудек оиланинг устуни эди.\nСаҳнадошим Абдураим Абдуваҳобов фоний дунёни тарк этганига бугун бир ҳафта бўлди. У жисман орамизда бўлмаса-да, руҳан, қалбан доимо кўнгилларда яшайди. Миллий театрда чиройли хотиралар, ширин эсдаликлар билан яшайди. Ўзбек халқига қолдирган бой ижодий мерослар билан яшайди. Зеро, инсон азиз – хотира муқаддас. Дўстимни Оллоҳ Шоистаий жаннат қилсин!\nЎзбек Миллий Академик драма театрининг директори, Ўзбекистонда хизмат кўрсатган артист - Фатхулла Масудов.\nКўрилган: 1 782\nНазира Рамазон қизига табрик!\nЧоп этилган: 2-02-2020, 22:03\nЧоп этилган: 27-03-2020, 10:06\nЧоп этилган: 22-10-2019, 23:08


Тарихчи ва «тарихчи»\n11:30 / 13.05.2019\nМиллатимнинг оёққа туришини, дунё узра номи жаранглашини, ҳурматланишини мен ҳам истайман. Айнан шунинг учун ўсиб келаётган ёш авлод босиқ-вазмин, йўлидаги тўсиқларни онг кучи билан енга оладиган авлод бўлишини истайман. Зеро, айнан шундай бир авлод юзага келса... у ёғини ўзи эплаб кетади.\nАммо янги авлод қалби нафратга тўлган, фақат ҳиссиёт билан «қуролланган», сўконғич бўлса, ундай авлод ҳеч нарсага қодир бўлмайди, аутсайдер, «лузер» ва қарам авлод бўлади. Инсонни идишга қиёсласак, идиш нафрат билан лиқ тўлса, ичида тафаккурга ўрин қолмайди. Тафаккурсиз инсон эса пуч ёнғоқ кабидир. Шунинг учун ҳам ёшларнинг қалбига нафрат уруғини ўтқазишаётганини кўрсам — ачинаман.\nТафаккур уруғи секин униб чиқади, нафрат уруғи — тез.\nТафаккурли авлодни тарбиялаш вақт, ҳиммат, илм ва олижанобликни талаб этади, сўконғич люмпен оломонни «етиштириш» учун бир-иккита фитна-суиистеъмолнинг ўзи етади.\nТарихни суиистеъмол қилиш қўштирноқ ичидаги тарихчиларнинг асосий ва севимли машғулоти. Улар фақат битта гапни — «кеча фалонлар миллатимизни ундоқ қилишган эди, бундоқ қилишган эди»ни такрорлайверишади, такрорлайверишади, фақат шу маънодаги тафсилотларни топиб айтаверишади, бошқа маъноларни четлаб ўтишади. Натижада, тарих шундай бир нарсага айланадики, гўё уни қанча кўп билсангиз, қалбингиз шунча нафратга тўлиши керакдек бўлиб қолади.\nБундай «тарихчилик» ғолиб келса тарихнинг асосий фойдаси — ҳикматланиш — «ўтмишда нима хатолар қилинган-у, биз уларни такрорламаслигимиз керак?», деган саволларга жавоб изланмайди. Омма тарихнинг асосий фойдасидан — қимматли ички тадқиқотдан маҳрум қилинади. Тарих ўзининг асосий вазифасини, асосий маъносини йўқотади. Шахс ва миллат хатоларни қайта-қайта такрорлашга маҳкум этилади.\nТарихни ҳикматланиш, деб танитадиган ҳақиқий тарихчи билан суиистеъмолчиларни ажратиб олиш керак. Тарихчи тарихий ишоралар воситасида кишини ўз шахсига назар ташлашга ундайди, ўз ички дунёсига қаратади, суиистеъмолчи эса кишини ташқи дунёдан айбдор топишга одатлантиради ва бу ишни унга чиройли қилиб кўрсатади, «сен ҳақиқий ватанпарварсан!» деб уқтиради.\nТарихнинг бир санасида шундай ишлар иккинчи жаҳон урушини келтириб чиқарган эди...\nТарих суиистеъмолчисининг вазифаси осон. Зеро, тубан ҳиссиётлар юзада бўлади — қўзғатиш қийин эмас. У ҳақиқий тарихчиларнинг сусткашлигидан ёхуд бундай тарихчиларнинг мавжуд эмаслигидан фойдаланиб, одамларнинг тарихий чанқоқлигини суиистеъмол қилади. Тарихий воқеаларни истаганча саралайди, хоҳлаганча бўрттиради, нафсига мувофиқлаштиради. Мақсади эса — одамларнинг тубан ҳиссиётларини уйғотиб, ҳиссий қувватдан озуқа олиш ёхуд кимнингдир буюртмасини бажариб мукофот олиш — иккисидан бири. Тарихни оммага ҳикматланиш деб танитиш эса унинг вазифаси ҳам эмас, бунга у қодир ҳам эмас.\n«Миллат», «миллат ғурури», «миллат шаъни» каби тушунчалар тарих суиистеъмолчисининг қўлида заҳри қотилга айланиб, руҳларни касал қилади. Чунки бу тушунчалар ўзни ислоҳ этиш эҳтиёжи билан эмас, балки атрофни «тузатиш», атрофга нафрат қилиш билан боғлиқ бўлади. У ёш қалбларга нафрат уруғини сочувчи золим деҳқон.


Интенсив кўчатлар хорижга экспорт қилинади\nИнтенсив кўчатлар хорижга экспорт ...\nЖомбой туманидаги фаолият бошлаган “Боғбон” агрокомплексида ташкил қилинган «In vitro» лабораториясида мевали ва манзарали дарахт кўчатлари вегетатив усулда замонавий технологиялар асосида етиштирилмоқда.\nУмумий қиймати 2,5 миллион АҚШ доллари бўлган лойиҳанинг амалга оширилиши натижасида шу пайтгача хориждан олиб келинган мевали ва манзарали дарахт кўчатлари маҳаллий шароитда тайёрланмоқда. Лабораториянинг ишга туширилиши 80 та янги иш ўрни яратилишига замин яратди.\n- Фаолиятимизни бошлаган даврда хориждан олиб келинган кўчатларимизнинг ҳар бир донасининг таннархи 5 доллардан 20 долларгача етган, - дейди «In vitro» лабораторияси раҳбари Илёс Ҳайдаров. – Айни пайтда биз етиштираётган кўчатлар 3-3,5 доллар қийматга эга бўлмоқда. Энг муҳими, боғдорчилик билан шуғулланиш ниятида келган харидорларнинг самарали фаолият юритишлари учун уларнинг тупроқ шароитини ўрганиб, ерга мос кўчатларни тавсия қиламиз. Бунинг учун тупроқ ташхислаш лабораториямиз ҳам ташкил қилинган.\nЛабораториянинг йиллик ишлаб чиқариш қуввати 15 миллиондан 20 миллион донагача пайвандтаг, пайвандланган кўчатлар етиштириш имконини беради. Жорий йил 4 миллиондан 6 миллион тупгача кўчат тайёрланди. Бу кўрсаткични 2021-2022 йилга бориб 20 миллионга етказилиши кўзда тутилган. Айни пайтда қўшни Туркманистон, Афғонистон, Қирғиз Республикаларидан буюртмалар келиб тушмоқда. 2023 йилдан лабораторияда етиштирилган кўчатлар экспортга чиқарилиши режалаштирилган.


Боши берк кўчадаги деизм ва атеизм (16-қисм) | Azon.uz - Ахборот-таҳлилий портал\nБоши берк кўчадаги деизм ва атеизм (16-қисм)\n868 19:25 20.03.2021\nҒаззолийнинг ҳаёти ва асосий қарашлари (1058-1111)\nИслом оламининг энг машҳур олим, мутафаккир ва мутасаввифларидан Имом Ғаззолий салжуқийлар даврида, Хуросоннинг Тус шаҳрида дунёга келдилар. Ғаззолий – таъсири ҳам Ғарб, ҳам Шарққа ёйилган буюк олим, каломчи, сўфий ва ахлоқ-одоб ўргатувчидир. Шунинг учун у зотга “ҳужжатул ислом” – “исломнинг далили” номи берилди.\nДастлабки диний таълимни Тус шаҳридаги олимлардан олганларидан кейин таҳсилни Журжонда давом эттирдилар. Беш йиллик таҳсилдан кейин бир карвонга қўшилиб Тусга қайтаётганларида қароқчиларнинг ҳужумига учраб, бор будларидан, ҳатто дарс қайдларидан ҳам айрилдилар. Қароқчиларнинг ортидан бориб, бошлиғидан дарс қайдларини қайтариб беришини истадилар ва улар учун Журжондан бир неча йиллар яшаганликлари тушунтирдилар. Қароқчиларнинг бошлиғи билимни ёд олиш ўрнига қоғозларга ёздингми деган мазмунда у зотни калака қилди. Шу воқеа сабаб Ғаззолий уч йил ичида бутун дарс қайдларини ёд олдилар.\nҒаззолий “Низомия” мадрасасида ўша даврнинг энг машҳур уламоларидан Имом Ҳарамайн ал-Жувайнийга шогирд тушдилар. Фавқулодда заковат ва хотирага эга Ғаззолий анъанавий фанлардан ташқари мантиқ, ҳикмат, фалсафа, адабиёт ва бошқа билимларни ҳам ўргандилар. Ўша пайтда Ғаззолий йигирма саккиз ёшда бўлиб, салжуқийлар вазири Низомулмулкнинг ҳурматига эришган эдилар. Ғаззолийнинг обрўйси ошиб борди ва у зот “Низомия” мадрасасига мударрис этиб тайинландилар. Ўшанда Ғаззолий ўттиз беш ёшда эдилар, дарсаларига ва ваъзларида минглаб одам келарди.\nМанбаларда келтирилишича, Ғаззолий “Низомия”да тўрт йил ишлаш асносида энг самарали таълиф асарларини ёздилар. Айни пайтда тасаввуф билан боғлиқ изланишларни ҳам давом эттирдилар. Тасаввуфнинг энг махфий ва энг чуқур нуқталарига етиб бориш назарий изланиш билан эмас, балки шавқ ва ҳол сифатлари ҳамда одатларни ўзгартириш билан бўлиши мумкинлигига ишонч ҳосил қилиб, узлатга чекинишга қарор қилдилар... 1095 йилда мадрасадаги вазифани тарк этиб, узлатга чекиндилар ва ўн йил давомида асарлар ёзиш билан машғул бўлдилар. Асосий асарлари ҳисобланмиш “Иҳёу улумиддин” шу даврда битилди.\nҒаззолий 1106 йилда Нишопурга қайтдилар ва “Низомия” мадрасасида яна дарс бера бошладилар. Алломани қайтишга кўндирган киши салжуқийлар ҳукмдори Санжарнинг вазири ва Низомулмулкнинг (1018-1092) ўғли Фахрулмулк (1106 йилда вафот этган) эканлиги айтилади.\nҒаззолий умрларининг сўнгги дамларини дарс бериш, кўнгил аҳлининг суҳбатларида қатнашиш ва асарлар ёзиш билан ўтказдилар. 1111 йилнинг 18 декабрида Тус шаҳрида вафот этдилар. У зот машҳур шоир Фирдавсийнинг қабри яқинига дафн этилди.\nУлуғ олим узлат пайтларида ёзган асарлари орасида “Таҳофутул фалосифа”, “Ал-иқтисод фил-эътиқод” ва “Иҳёу улумиддин” бор.\nИмом Ғаззолий нафақат ислом дунёси, балки Ғарбда ҳам шуҳрат қозондилар. Ғарблик файласуфлар ва шарқшунослар у зотни буюк файласуф сифатида эътироф этади. Ғаззолийнинг скептицизм ва имон ҳақидаги қарашлари ва далиллари Ғарбда катта қизиқиш уйғотди. “Иҳёу улумиддин” асари Ғаззолийнинг вафотидан ўн олти йил ўтиб лотин тилига, кейин эса бир қатор Ғарб тилларига таржима қилинди ва қилинмоқда.\nИсмоил Ҳаққи Измирли Имом Ғаззолийнинг Ғарбга кўрсатган таъсири ҳақида қуйидагиларни келтирган эди:\nа) “Шубҳа Ҳаққа олиб боради” ғоя билан Ибн Ҳайсам (965-1040) сингари Декартнинг салафи бўлдилар.\nb) Фалсафани тадқиқ этиб, ақлнинг барча доктрина ва муаммоларни қамраб олиш масаласида мустақил эмаслигини илгари сурганлар. Бу фикр Кантда ҳам бор.\nc) Имон билан илмни айириш билан Ҳамилтонгнинг салафи бўлдилар.\nd) Ақл ва табиатга ишонмай, ваҳийга ишониш билан Паскалнинг салафи бўлдилар.\nИмом Ғаззолийга кўра, Аллоҳнинг борлигини билиш учун биринчи бўлиб истеъфода қилинадиган нур ва эргашиладиган йўл Қуръони карим кўрсатган далиллардир. Буюк ва муназзаҳ Аллоҳнинг каломидан ўтадиган калом йўқдир.\nШундан сўнг Ғаззолий ер, осмон, инсоннинг яратилиши ва инсонга берилган чексиз неъматлардан сўз юритилган баъзи оятларни келтирганлар. Инсоннинг салим яратилиши ва бунга мос равишда Қуръонда зикр этилган далиллар аслида бошқа далилларга ҳожат қолдирмаслигини таъкидлаб, калом олимларининг анъанасини бузмаслик учун қисқача ҳудус далилини такрорлаб ўтганлар.\nҒаззолийга кўра далиллар иккига ажралади:\nа) Аҳли назардан бўлмаган киши бир қарашда тушуна оладиган далиллар.\nb) Авом киши тушуна олмайдиган, тафаккур ва тадқиқ этилиши керак бўлган далиллар.\nҚуръонда келтирилган далиллар ҳар инсон фойдаланиши мумкин бўлган озиқ кабидир. Каломчиларнинг далиллари эса баъзи инсонлар фойдаланиши мумкин бўлган, кўпчилик зарар кўрадиган дорига ўхшайди. Бошқача айтганда, Қуръонда келтирилган далиллар эмизикли бола ҳам, вояга етган киши ҳам фойдаланадиган сув мисолидир. Ҳолбуки, бошқа далиллар фақатгина камолотга етган кишиларни тўйдирадиган, гоҳида касал қиладиган таомларга ўхшайди. Шундай экан, аҳли назардан бўлмаган, авом (чуқур маълумотга эга бўлмаган) киши далилга эҳтиёж сезиши билан Қуръондаги далилларга мурожаат қилиши, мунозарага, чуқур тафаккур ва тадқиққа киришиб ўтирмай, ана шу далилларнинг зоҳирига қараш билан кифояланиши зарур.\nИнсоннинг ўзининг мавжудлиги ва ташқи дунёдаги ҳайратга солувни нарсаларга ибрат кўзи билан қараб Аллоҳни танишидир. Ким нафис қилиб ўралган ипак матони кўриб, унинг ҳар қандай қудратдан маҳрум ўлик киши томонидан тўқилганини айтса, ўзининг жоҳил ва аҳмоқ эканлигини айтган ҳамда буни қабул қилган бўлади. Девордаги чиройли ёзувни ёки нақшни кўриб, уни ёзганни мақтаган инсон қандай қилиб ўзидаги ва бошқа мавжудотлардаги ҳайратга солувчи асарларни кўриб, уларнинг Яратувчиси ҳақида фикр юритмайди?..\nҒаззолийнинг мазкур далили ғоят содда ва ҳар вақт кучини йўқотмайдиган далилдир.\nТаржимон: Аброр Адҳам ўғли\nдеизм ва атеизм Ғаззолий “Низомия” Махсус Илм\nБоши берк кўчадаги деизм ва атеизм (26-қисм)\n1286 21:55 05.06.2021\nБоши берк кўчадаги деизм ва атеизм (25-қисм)\n1569 21:05 23.05.2021\nТасаввуфнинг тарихий тадрижи\n1507 22:00 09.05.2021\nБоши берк кўчадаги деизм ва атеизм (22-қисм)\n0 22:00 24.04.2021\nСўнгги давр мутафаккирларининг далиллари\n918 20:00 18.04.2021\nИбн Рушднинг ҳаёти ва асосий қарашлари (1126-1198)\n1174 22:05 10.04.2021


Ўзбекистон ва Мисрни тарихий-маданий муштараклик, анъанавий дўстлик ҳамда яқин ҳамкорлик бирлаштириб туради. Мовароуннаҳр ва Миср диёрида яшаб ижод қилган улуғ боболаримизнинг ноёб илмий-маърифий мероси бутун мусулмон оламининг бебаҳо бойлигидир. Шу ўринда, Аҳмад Фарғоний бобомизга бўлган Миср халқининг ҳурмат-эҳтироми халқларимиз ўртасидаги азалий...\nКуни кеча, муфтий Усмонхон Алимов ҳазратлари ал-Азҳар университети катта мажлислар залида ал-Азҳар уламолари, шайхлари ва талабалари олдида араб тилида нутқ сўзладилар. Муфтий ҳазратлари Ислом оламининг маърифий марказларидан бири бўлган Миср юрти Қуръони каримда айнан шу ном билан бир неча марта зикр этилгани, бу унинг баракотига далил экани ва уш...\nҚумқўрғон тумани марказий масжиди 2017 йилдан буён қайта қурилаяётган эди, «Шоҳ Машраб» жомеъ масжиди жамоасининг маълум қилишича, масжиднинг янги биноси халқ хашари билан буткул қайта қурилган. Эслатиб ўтамиз, масжидни тиклаш ишлари 2017 йилнинг бошида бошланиб 23 ой давом этди. Бугун жомеъ масжидининг умумий майдони қарийб 8000 ква...\nНавоий шаҳар Ёшлар марказида "Оилавий ажримларни олдини олиш" мавзусида Ўзбекистон республикаси Олий суди, Навоий вилоят ҳокимлиги билан ҳамкорликда тадбир бўлиб ўтди. Тадбирда Кармана тумани "Жалойир" масжиди имоми А.Ҳакимов сўзга чиқиб, "Оиланинг муқаддас даргоҳ" эканлиги, "Оилада аёлнинг ўрни", "Оилад...\nКуни кеча, Ўзбекистон делегацияси таркибида Миср давлатида хизмат сафарида бўлиб турган Ўзбекистон мусулмонлари идораси раиси, муфтий Усмонхон Алимов ҳазратлари ва ал-Азҳар университети томонидан Шайх Солиҳ Аббос ўртасида “Йўл харитаси” имзолангани ҳақида хабар берган эдик. Эндиликда, ҳар йили Ўзбекистондаги масжидларда меҳнат қи...\nПрезидент Шавкат Мирзиёев Самарқанд вилоятига ташрифи чоғида дастлаб Имом Бухорий мақбарасини зиёрат қилди. Қуръон тиловат қилинди. Бу ҳақда Президент Матбуот хизмати хабар берди. Маълумки, 2016 йили Ислом ҳамкорлик ташкилоти Ташқи ишлар вазирлари кенгашининг 43-сессияси очилиш маросимида Шавкат Мирзиёев Имом Бухорий ёдгорлик мажмуаси ёнида илми...\nБугун, 16 октябрь куни Ўзбекистон мусулмонлари идораси раиси, муфтий Усмонхон Алимов ҳазратлари Ислом олами уюшмаси бош котиби Муҳаммад бин Абдулкаримнинг таклифига биноан Уюшма Олий кенгаши 43-сессиясида иштирок этиш учун Саудия Арабистонига жўнаб кетдилар. Муфтий ҳазратлари 2012 йилдан буён Ислом олами уюшмаси Олий кенгашининг аъзоси ҳисоб...\nЭслатма! 2018 йилнинг 12 сентябрь куни – янги 1440 ҳижрий йил Муҳаррам ойи бошланишининг 1 кунидир. Ашуро куни 2018 йилнинг 21сентябрь, жума кунига тўғри келади. Муҳаррам ойи қандай ой? Муҳаррам ойи – мусулмонлар тақвимининг биринчи ойидир. Бу ой Аллоҳ таоло уруш, қон тўкишни ҳаром қилган (Зулҳижжа, Зулқаъда, Муҳаррам, Ражаб) тўрт ой...\n8 сентябр куни «Hilol» нашриёт-матбаа мажмуасининг мажлислар залида диний-маърифий йўналишдаги икки асар тақдимоти бўлиб ўтди. Даставвал Муҳаммад Айюб Ҳомидов, Обид Мирҳамидов, Абдулазиз Усмонов, Акмал Мирҳамидовлар қаламига мансуб (ғоя муаллифи шайх Муҳаммад Содиқ Муҳаммад Юсуф) «Имоми Аъзам» китобига тўхталиб ўтилди. ...\nСаудиянинг Абҳа шаҳри оппоқ қорга бурканди\nСаудия Арабистони жанубида жойлашган тоғ ва унга туташ ҳудудларга 3 апрель куни қор ёғди. Бу ҳақда "gulfnews.com" нашри хабар берди. Саудия Ахборот агентлиги Асир вилояти ва Абҳа шаҳри оппоқ қорга буркангани хабар қилди. Маҳаллий агентликлар хабарига кўра, қор душанба куни тунги кучли ёмғирдан кейин ёққан. Абҳа шаҳри мамлакат ичидаг...


Ёшларимизнинг спортда қўлга киритаётган медаллар шодаси кўпайиб бораётгани, турли нуфузли мусобақаларда мамлакатимиз мадҳияси баралла жаранглаши барчамиз учун қувончли ҳодисага айланган. Аҳамиятлиси, юртимизда болалар спортини ривожлантиришга алоҳида эътибор қаратилгани сабаб, ғолиблар орасида ҳали мактаб ўқувчиси бўлганлари ҳам бор. Бу қўллаб-қувватлаш, ғамхўрликнинг самараси бўлмоқда. Ана шундай ёш спортчилардан бири Навоий шаҳридаги 1-умумий ўрта таълим мактабининг 4-синф ўқувчиси Абдулло Ҳакимов Россиянинг Оренбург шаҳрида бўлиб ўтган ўсмирлар ва ёшлар ўртасидаги жаҳон чемпионатида ғолибликни қўлга киритди.Чемпионатда республикамиз шарафини ўн беш нафар курашчи ҳимоя қилиб, бешта олтин, учта кумуш, битта бронза медалларини қўлга киритишди. Улар орасида ўн ёшли Абдуллонинг 26 килограмм вазн тоифасида барча рақибларини ортда қолдириб, фахрли ғалабага эришгани вилоятимиз аҳлига фахр, ғурур бағишлагани рост. — Набирамнинг ғалабасини эшитиб, ўша кеч кўзимга уйқу келмади, — дейди унинг бобоси, "Хончарбоғ" МФЙ раиси Зиёдулло Юсупов. — Эрталаб маҳалламиздагилар бирин-кетин табриклай бошлашди. Ўн ёшли жаҳон чемпионининг бобоси бўлиш завқи бошқача бўларкан. Буларнинг барчаси мустақиллик, унинг ёш авлодга берган тенгсиз неъмати билан боғлиқ. Ҳали ўзбек ўғлонлари яна кўп бор дунёни лол этишларига ишонаман. Ёш чемпионнинг ютуғида мураббийи — дадаси Камол Исматовнинг хизмати катта. Тўнғич фарзандидаги курашга бўлган қизиқиш, қобилиятни англаган мураббий ўғли олти ёшлигидаёқ у билан машғулотларни бошлади. А. Ҳакимов 2014 йил Туркияда бўлиб ўтган халқаро мусобақада 3-ўринни, 2015 йил Хоразмда ўтказилган республика турнирида 1-ўринни эгаллади. 2-БЎСМда олиб борилган машғулотлар, астойдил ҳаракат ва интилиш нуфузли мусобақаларда натижасини кўрсатмай қолмайди, албатта. Жаҳон чемпионининг орзулари бир олам ҳали. — Артур Таймазов, Ихтиёр Наврўзовларга ҳавас қиламан, — дейди биз билан суҳбатда А. Ҳакимов. — Уларга ўхшаб Ватанимиз байроғини баланд ҳилпирашига ҳисса қўшишни орзу қиламан. Машҳур курашчи бўлиб, ота-онам, устозларим ишончини оқлашга интиламан. Ёш жаҳон чемпионига орзулари ушалиши йўлида куч, ғайрат, матонат ёр бўлсин, деб қоламиз.\nЁшларимизнинг спортда қўлга киритаётган медаллар шодаси кўпайиб бораётгани, турли нуфузли мусобақаларда мамлакатимиз мадҳияси баралла жаранглаши барчамиз учун қувончли ҳодисага айланган. Аҳамиятлиси, юртимизда болалар спортини ривожлантиришга алоҳида эътибор қаратилгани сабаб, ғолиблар орасида ҳали мактаб ўқувчиси бўлганлари ҳам бор. Бу қўллаб-қувватлаш, ғамхўрликнинг самараси бўлмоқда. Ана шундай ёш спортчилардан бири Навоий шаҳридаги 1-умумий ўрта таълим мактабининг 4-синф ўқувчиси Абдулло Ҳакимов Россиянинг Оренбург шаҳрида бўлиб ўтган ўсмирлар ва ёшлар ўртасидаги жаҳон чемпионатида ғолибликни қўлга киритди.Чемпионатда республикамиз шарафини ўн беш нафар курашчи ҳимоя қилиб, бешта олтин, учта кумуш, битта бронза медалларини қўлга киритишди. Улар орасида ўн ёшли Абдуллонинг 26 килограмм вазн тоифасида барча рақибларини ортда қолдириб, фахрли ғалабага эришгани вилоятимиз аҳлига фахр, ғурур бағишлагани рост.\n— Набирамнинг ғалабасини эшитиб, ўша кеч кўзимга уйқу келмади, — дейди унинг бобоси, "Хончарбоғ" МФЙ раиси Зиёдулло Юсупов. — Эрталаб маҳалламиздагилар бирин-кетин табриклай бошлашди. Ўн ёшли жаҳон чемпионининг бобоси бўлиш завқи бошқача бўларкан. Буларнинг барчаси мустақиллик, унинг ёш авлодга берган тенгсиз неъмати билан боғлиқ. Ҳали ўзбек ўғлонлари яна кўп бор дунёни лол этишларига ишонаман. Ёш чемпионнинг ютуғида мураббийи — дадаси Камол Исматовнинг хизмати катта. Тўнғич фарзандидаги курашга бўлган қизиқиш, қобилиятни англаган мураббий ўғли олти ёшлигидаёқ у билан машғулотларни бошлади. А. Ҳакимов 2014 йил Туркияда бўлиб ўтган халқаро мусобақада 3-ўринни, 2015 йил Хоразмда ўтказилган республика турнирида 1-ўринни эгаллади. 2-БЎСМда олиб борилган машғулотлар, астойдил ҳаракат ва интилиш нуфузли мусобақаларда натижасини кўрсатмай қолмайди, албатта. Жаҳон чемпионининг орзулари бир олам ҳали.\n— Артур Таймазов, Ихтиёр Наврўзовларга ҳавас қиламан, — дейди биз билан суҳбатда А. Ҳакимов. — Уларга ўхшаб Ватанимиз байроғини баланд ҳилпирашига ҳисса қўшишни орзу қиламан. Машҳур курашчи бўлиб, ота-онам, устозларим ишончини оқлашга интиламан. Ёш жаҳон чемпионига орзулари ушалиши йўлида куч, ғайрат, матонат ёр бўлсин, деб қоламиз.


тармоқларда Тошкент вилояти пискент туманида жойлашган «NATURE COTTON» МЧЖ ишчи-ходимларига ойлик маош бермаётганлиги юзасидан хабар тарқалган эди. Давлат меҳнат инспекцияси ...\nкуни Ўзбекистон Республикаси Бош прокурори Ниғматилла Йўлдошев пискент туманига ташриф буюрди, деб хабар берди Тошкент вилояти ҳокимлиги ... тайёргарлик жараёнларини ўрганиш давомида Бош прокурорга пискент тумани ҳокими Шуҳрат Аҳмедов, вилоят прокурори, ҳудудий секторлар ...\nпискент тумани ҳокими Шуҳрат Аҳмедов хитойлик инвесторлар билан учрашди. Учрашувда туманнинг инвестицион салоҳияти, бу ерда яқин келажакда амалга ... 150 миллион доллар қийматидаги бу инвестицион дастур орқали пискентда электрон техника ишлаб чиқариладиган йирик қувват фаолият кўрсата ...\nэттирилиб, бирданига Тошкент вилоятининг Ўртачирчиқ, Оққўрғон ва пискент туманларида ҳам Рақамли технологиялар ўқув марказларининг очилиш ... Ёшлар боғида ҳам ташкил этиш таклифини берди. Фото: «Xabar.uz» пискент тумани аҳолиси 97 мингдан ошади, уларнинг 50 мингдан зиёдини ёшлар ...\nвилоятининг пискент туманида яшовчи фуқаро Х.Н. 11 апрель куни вилоят ИИБга мурожаат қилган. Унинг шикоятига кўра, 14 март куни 3 нафар номаълум шахслар ... Х.М. ва М.Улуғбек тумани яшовчи, муқаддам судланган Б.Р. ва пискент туманида яшовчи М.Т.лар содир этганликлари аниқланиб, ушланганлар. Ҳолат ...\nвилояти пискент туманида бўш иш ўринлари ярмаркаси бўлиб ўтди. Унда 49 корхона ва ташкилот қарийб 500 бўш иш ўрни билан иштирок этди дея хабар бермоқда ...\n24 июнь куни Тошкент вилояти пискент тумани марказий шифохонаси ҳудудида янги туғилган чақалоқ топилди. Бу ҳақда ИИВ расмий сайти хабар тарқатди. Хабарда айтилишича, оқ ...


Cана : 03-11-2018 / Спорт / кўрилди: 53\nБугун, 3 ноябрь куни Москвада Халқаро Бокс Ассоциациясининг йиллик Конгресси ўз ишини якунлайди. Анжуманнинг иккинчи кунида ташкилот раҳбарлигига сайловлар бўлиб ўтади.\nСайловда AIBA`даги 11 та раҳбарлик лавозимини эгаллайдиган шахслар аниқланади. Унда ғолиб чиққан номзодлар - президент ҳамда 5 нафар вице-президент (конфедерациялар президентлари) ва Ижроия Қўмита аъзолари шу кундан эътиборан ўз вазифасини бажаришга киришади, уларнинг ваколат муддати 4 йилни ташкил этади.\nKun.uz мухбирининг Москвадан хабар қилишича, Конгресснинг иккинчи иш куни вақтинчалик президент вазифасини бажараётган Ғофур Раҳимов томонидан очиб берилади. Шундан сўнг делегатлар Ижроқўм томонидан тақдим этилган AIBA Декларациясини маъқуллашлари кутилмоқда.\nАнжуманнинг асосий қисмини AIBA Сайлов комиссияси раиси Жош Шмид олиб боради. У комиссия аъзолари ва овоз бериш жараёни ҳақида маълумот бериб, назоратчиларни тайинлайди. Бевосита сайловдан олдин президентликка номзодлар нутқ сўзлаш учун минбарга чиқади.\nҚайд этиш жоиз, AIBA`нинг 5 нафар вице-президенти (тегишли қитъа конфедерацияси президенти) лавозимини кимлар эгаллаши деярли олдиндан маълум. Бешта қитъадан фақат Осиё Бокс Конфедерацияси президентлигига икки номзод ариза топширган, қолганларида номзодлар бир нафардан.\nЖаҳон ҳаваскор боксининг бош раҳбари лавозимига даъвогарлар ҳам икки нафар – ўзбекистонлик Ғафур Раҳимов ва қозоғистонлик Серик Конакбаев.\nАввалига Раҳимов ягона номзод бўлиши кутилганди. Октябрь ойи бошида унга рақобатчи бўлиши кутилган Осиё Бокс Конфедерацияси президенти Конакбаев ҳужжатларни вақтида етказиб бера олмагани учун курашдан чиққани маълум қилинганди. У ўзини камида 20та давлат федерацияси қўллаб-қувватлаши ҳақидаги маълумотни жўнатишда бир неча соатга кечиккан эди.\nКейинроқ Конакбаев Спорт Арбитраж Судига (CAS) апелляция берди, 29 октябрь куни эса ташкилот унинг апелляциясини қаноатлантириш тўғрисида қарор қабул қилди.\nЭслатиб ўтамиз, Конгресснинг биринчи иш кунидаги энг асосий янгилик – ташкилот низомига киритилаётган ўзгартириш бўлган эди. Унга кўра, эндиликда ташкилот президенти зарур ҳолларда ўз лавозимидан маълум вақтга танаффус олиши мумкинлиги белгилаб қўйилди.\nНизомга киритилган ушбу тузатиш AIBA ва Халқаро Олимпия Қўмитаси ўртасидаги зиддиятни юмшатиш чораси сифатида киритилди. ХОҚ бунга қадар «Магнитский рўйхати»га киритилган Ғофур Раҳимов AIBA президенти этиб сайланган тақдирда боксни олимпия спорт турлари таснифидан чиқариш билан таҳдид қилиб келади.\nҒофур Раҳимов AIBA аъзоларини сайлов олдидан ОАВдаги гап-сўзларга эътибор қаратмасликка чақирди


Давлат экология қўмитаси Бухородаги ҳайвонот боғи фаолиятида бузилишлар топмади - Anhor\nAnhor Все посты Давлат экология қўмитаси Бухородаги ҳайвонот боғи фаолиятида бузилишлар топмади\nДавлат экология қўмитаси Бухородаги ҳайвонот боғи фаолиятида бузилишлар топмади\nБухоро вилояти Экология ва атроф-муҳитни муҳофаза қилиш бошқармасининг инспекторлари Бухородаги ҳайвонот боғи билан боғлиқ вазиятни ўрганди. Унинг давомида ҳайвонлар алоҳида катакларда сақланиши ва маҳаллий рацион асосида боқилиши аниқланди, дея хабар беради Давлат экология қўмитаси.\nБундан олдин Podrobno.uz нашри ҳайвонлар сақланадиган вольерлар иситилмаслиги, овқат бериладиган идишлар ифлослиги ҳақида ёзганди. Мақола муаллифининг қайд этишича, ҳайвонот боғидаги шерлар 2 га 5 метр катакда сақланишини қайд этганди.\nДавлат экология қўмитасининг маълумотларига кўра ветаринария хизматлари Бухоро шаҳар ветеринария ва чорвачилик бошқармасининг мутахассислари томонидан кўрсатиб келинган.\n«Ҳайвонот боғида ёввойи ҳайвонларни сақлаш ва боқиш учун етарли шароитлар яратилган. Суткалик овқатланиш райиони мутахассислар томонидан назорат қилинади, қишга етарлича ем захираси ғамланган».\nҲайвонот боғи ишчиларига вольерларни тоза сақлаш, ҳайвонларни кундузги рационга мувофиқ боқиш ва ҳайвонларни кўришга келадиган фуқаролар учун шароитлар яратиш бўйича тавсиялар берилди, дейилади хабарда.


УТТ текшируви кўплаб касаликларни аниқлашда кенг фойдаланилади. Жигар, буйрак, ўт копи ва ўт йўллари, аёллар касалликлари, хомиладорлик даврида УТТ орқали организмнинг умумий холати ва потологик ўзгаришларни аниқлаш мумкин.\nУчинчи текширув Бу вақтга келиб ҳомила анча катталашган бўлади. Учинчи текширув тури туғруқ олди ҳолатида бўлгани боис ҳомиланин жойлашуви, йўлдош ўқининг киндик сохасидаги ҳолати, бачадон бўйни деворидаги туғруқ олди ўзгаришларини аниқлаш мақсадида амалга оширилади. Шифокорлар учун мазкур текширув босқичи аёлнинг туғруққа тайёргарлик ҳолатни аниқлаш учун муҳим саналса, ота-оналикка тайёрланаётган жуфтликлар учун қўл-оёқларини ҳаракатлантираётган кичкинитойни томоша қилиб завқланиш онларини тақдим этиши билан ҳам қизиқ.\nҲомиладорликнинг 10-14 хафтасидаги эрта текширув – наслий касалликлар эхтимолини аниқлаш, хромосом ўзгаришларни бахолаш учун ўтказилади. Бунда ҳомиланинг биокимёвий қон таҳлили ҳам бажарилади. Ҳомилада юзага келиши мумкин бўлган туғма нуқсонларни аниқлаш мақсадида 16-20 хафталикда ўтказилади. Ҳомила ривожланишиннг кечки даврида юзага келиши мумкин бўлган ўзгаришлар ва бир қанча касалликларни аниқлаш учун 32-34 хафталикдаги текширув. Скрининг текширувига йўлланмани туман оилавий поликлиникасидаги даволовчи шифокорингиз томонидан олишингиз мумкин. Агар ҳомиладорлик нормал кечаётган бўлиб, жиддий ҳавотирланиш учун асос бўлмаса бу текширув усулига мурожаат қилиш шарт эмас.\nБу текширув усулида махсус датчиклар ёрдамида ҳомиладаги ўзгаришларни кўриш мумкин. Доплер усули “она-йўлдош-ҳомила” тизими асосида йўлга қўйилган бўлиб, ҳомиладаги қизил таначалар тасвирини аниқлаш имкони мавжуд. Шунингдек жуфтликлар ўз ҳохишларига кўра доплер текширувига мурожаат қилсалар ҳам бўлади. Доплерометрия текширувида аниқланган ҳолатлар юзасидан УТТ таҳлилчисининг тиббий хулосаси тайёрланиб,зарур ҳолларда даволовчи шифокорга йўлланма берилади.\nШифохонамизда УЗИ хизматидан фойдаланишингиз мумкин. Телефон қилинг ёки телеграм орқали хабар юборинг Бошқа мақолаларни ўқиш


Баҳор қизлари (Ҳикоя) – Сурхон тонги\n2 daqiqa олдин\nБош саҳифа / Адабиёт / Баҳор қизлари (Ҳикоя)\nЯнвар 26, 2021\tАдабиёт Изоҳ қолдириш 254 Кўрилди\nКолхозда демократияга амал қилмай асло иложи йўқ. Шаҳлонинг номзоди овозга қўйилди. Агар битта овоз бу томондан у томонга ўтганда Шаҳло чамадончасини кўтариб кетаверишга мажбур бўлар эди. Аммо эллик бир протсент овоз билан Шаҳло раис ўринбосарлигига сайланди.\nШаҳлонинг Қишлоқ Хўжалиги институти механизатсия факултетини тугатганига ҳам тўрт йил бўлди. У то ўқишга боргунча Янгийўлдаги колхозда трактор минган. Бинойидек ер ҳайдаб, бинойидек култиватсия қилган. Ишда қорамойга белангани билан кечқурун артистлардек таранг бўлиб олиб, ҳамманинг кўзида ял-ял ёниб юрарди.\nЭртасига у ишни колхознинг ремонт устахонасидан бошлади. Уч-тўрт тракторчи қорамойга беланиб металл уюмлари орасидан ниманидир қидиришарди. Шаҳло «Запорожетс»ни ўзи ҳайдаб келди. У ҳамон ўша фасонини бузмаган, атайин қилганми, упани бетига сал қалинроқ сурган эди.\n— «Баҳор» ансамблига ёзилдим деяверинглар, қани келинглар-чи, репетитсияни бошлаймиз.\nУ шундай деди-ю қора халатини ечиб, машина ичига ташлади-да, «Запорожетс»ини ҳайдаб чиқиб кетди.\nШоп мўйлов булдозерчи шапкасини столга урди.\nРаиснинг бу гапдан хабари бор эди. Булдозерчи машинани йўл ўртасида қолдириб, тол тагида уч-тўрт йўловчи билан карта ўйнаётган экан. Шаҳло келиб, қўйинг, ишни қилинг, деса, бу, бор буйруғингни ўзингга ўхшаган олифтага қил, депти. Шунда Шаҳло ўртадаги карталарни юлиб олиб, бурда-бурда қилиб ташлабди. Мўйлов урай деса хотин киши, урмаса ғазабини қандоқ қилиб босишини билмайди. Жаҳл устида:\n— Ол-э, ол, булдозерингни онангга бер, — деганича комбинезонини елкасига ташлаб, уйига жўнаб қолипти.\nШаҳлонинг ўзи булдозер кабинасига ўтириб, кечгача йўл текислаб, кечқурун машинани ўзи гаражга келтириб қўйипти.\nҲаммага, Шаҳло қизим барака топсин, механизатсиядан мени тинчитяпти, деб юрган раис буванинг ўзи сал кунда бай-байлаб қолди.\n— Бу қанақаси, холодилникни ётадиган уйга қўйипсиз?\n— Манови, умивалник ўлгур ҳам уйнинг тўрида. Бу даҳлизда туриши керак.\nРаис меҳмон олдида ёмон изза тортди. Иккинчи уни уйига таклиф қилмайдиган бўлди. Лекин меҳмон кетгач, холодилник ва умивалникни Шаҳло айтганидек килиб қўйди.\nҲамма ундан кўз узмасди. Шаҳло бир маромда, белини букмай, қаддини ғоз тутиб кетмонни ерга урар, кўчган тупроқни аста ёнбошига ташларди. Ҳеч ким бас, бўлди, демади. Шу алфозда бир соатча кетмон чопди. Пайкал бошига етиб, ер чопиб орқасига қайтиб келганда қизлар тол тагида тик туриб кузатишарди\nБу гап кимдан чиққанини Шаҳло билолмади. У ёқ-бу ёққа аланглаган эди, тунов кунги шоп мўйловли булдозерчининг тиржайиб турганини кўрди.\nОлдинги Сурхондарёдаги “Туризм қишлоғи”\nКейинги Аскарларнинг билими синовдан ўтказилмоқда\n65 та кам таъминланган оилага уй


ЖҲҚ: 'Тожикистон мухбирларни қўйиб юбориши керак' - BBC O'zbek\nҚўмитанинг Оврўпо ва Марказий Осиё дастурлари бўйича раҳбари Нина Огниановага кўра, ҳар икки журналист ҳам журналистик фаолиятлари учун жазоланмоқдалар.\nБугун Тожикистон маҳкамаси Би-би-си мухбири Ўринбой Усмонга қарши айбловлар юзасидан ҳукмни эълон қилиши кутилади.\n59 ёшли журналист Ҳизбу Таҳрир ноқонуний диний гуруҳига алоқадорликда айбланмоқда. Агар у айбдор деб топилса, 5 йиллик қамоқ жазосига ҳукм қилиниши мумкин.\nАммо, шу вақтнинг ўзида журналистга нисбатан “Авф тўғрисидаги қонун”ни қўллаш ҳам сўралган.\nЖурналистларни Ҳимоя қилиш халқаро қўмитаси ўз баёнотида Тожикистондаги маҳаллий журналист Маҳмадюсуф Исмоиловнинг ҳам узоқ йиллик қамоқ жазосига ҳукм этилиши эҳтимолидан хавотир билдирган.\nЖурналист устидан Сўғд вилоятида бўлиб ўтаётган маҳкама жараёнида давлат айловчиси унга 16 йил қамоқ жазоси берилишини талаб қилган.\nТожикистондаги "Нури зиндаги" нашри мухбири бўлган жаноб Исмоилов туҳмат қилиш, маҳаллий ва миллий адоват уйғотиш каби айбловлар билан маҳкамага тортилмоқда.\nЖурналистларни Ҳимоя қилиш халқаро қўмитаси баёнотида "Ўринбой Усмон ва Маҳмадюсуф Исмоиловларга нисбатан тўқиб чиқарилган жиноий айбловларни бекор қилиш ҳамда уларни ҳеч қандай шартларсиз қўйиб юборишга" чақирилади.


Катта ўғлидан айрилган ота худди шу касаллик билан курашаётган ўғлига жигарини бермоқчи – унга кўмак зарур\nСамарқанд вилояти Иштихон туманида яшовчи Жамшид Исроилов бир неча йилдан бери жигар циррози касаллиги билан курашиб яшамоқда. Бугун у сиз-у биз каби саховатпеша инсонлар кўмагига муҳтож.\nСамарқандлик ушбу бемор йигит соғайиб кетиши учун ёрдам сўраб мурожаат қилмоқда. У 2018 йилдан бери жигар циррози ҳамда қизилўнгач веналарининг варикоз кенгайишидан азият чекмоқда.\nУнинг отаси Усимбой Исроилов бундан бир неча йил аввал ҳам худди шу касалликдан катта ўғлини тупроққа қўйганини, энди эса кичик ўғлини даволатиш учун Ҳиндистонга бориб операция қилдириш уларга оғирлик қилаётганини, саховатли халқимиздан ёрдам сўраб мурожаат қилишаётганини сўзлаб берди. Йигитнинг буткул соғайиб кетиши учун унинг жигари трансплантация қилиниши зарур.\n«Асли келиб чиқиши болаликда «Гепатит» касалига чалинганди. Даволатишимизга қарамай, асорати қолган экан. 3 йил олдин бу касалликка чалиниб қолди. Ҳиндистонга олиб боришимиз учун жуда катта маблағ керак экан. Кўп жойларга мурожаат қилдим. Жигари алмаштирилса, яхши бўлиб кетади, дейишяпти. Олиб боришга ҳаракат қиляпман, лекин маблағим етарли эмас. Ҳозирда битта дорисининг ўзи 1 млн 200 минг сўм.\n1986 йилда туғилган катта ўғлимни ҳам 4 йил олдин шу касаллик туфайли тупроққа қўйдим. Қизилўнгач томири ёрилиб кетиб, 3 куннинг ичида уни йўқотиб қўйдик. Олий маълумотли ўқитувчи эди. 2 нафар фарзанди мен билан қолди.\nҲозирда мени кўриб турган саховатпеша инсонлардан ёрдам беришларини сўраб қоламан. Бу ўғлимни ҳам йўқотсам, мен учун яшашдан мақсад қолмайди. Эзилиб-эзилиб бўлдим. Фарзандим ўртоқлари қаторида юриб, соғ-саломат бўлишини хоҳлардим», – дея саховатпеша халқимизга кўз тикмоқда беморнинг отаси Усимбой Исроилов.\nБемор Жамшид Исроиловга оид маълумотлар:\nUzcard: 8600 5304 8427 8679 Жамшид Исроилов номида\nHumo: 9860 2601 0161 4295 Жамшид Исроилов номида\nSberbank: 4276 6100 1259 42 27 Жамшид Исроиловнинг қариндоши Нурислом Тошназаров номида\nVISA: 4738 7302 4059 6711 Жамшид Исроиловнинг қариндоши Жавлон Ботиров номида\nТелефон: 998999461263, 998995973916\nСаховати дарё азиз юртдошлар, Зуҳриддин биродаримиз бошига тушган оғир кунларда саховатингизни аямаслигингизни сўраймиз. Зеро, Аллоҳ ваъда қилганидек, эҳсоннинг мукофоти фақат эҳсондир.\nДостон Раҳматов тайёрлади\nТасвирчи: Дониёр Якубов\nЖасорат ва меҳр билан яшаётган она: “Боламнинг муолажалари учун 55 марта Тошкентга бордим”\n13:53 / 12.05.2021\n“Бу касални эшитиб ўзимни йўқотиб қўйдим” – Оққон жабрида синалаётган сабрлилар\n13:20 / 11.05.2021\nРамазон ойида имом-хатиблар ташаббуси билан муҳтож оилаларга 10 миллиард сўмлик хайрия қилинди\n13:51 / 10.05.2021\n«65 кундирки мусофирликда дард билан олишяпмиз» – Ҳиндистонда қолиб кетган Жавоҳирга моддий кўмак зарур


БМТ: 2017 йил кузатувлар тарихига энг илиқ йил сифатида киради\nЖорий йил метеокузатувлар тарихига энг илиқ йиллардан бири сифатида киради, деб хабар берди Бутунжаҳон метеорология ташкилоти (БЖМТ) Германиянинг Бонн шаҳрида ўтказилаётган БМТнинг иқлим бўйича анжумани бошланишида.\n6 ноябрдан 17 ноябргача Боннда салкам 200 мамлакат вакиллари учрашади. Улар АҚШ Иқлим бўйича Париж келишувидан чиқиб кетганига қарамай, ушбу битимни қўллаб-қувватлаш ниятидалар.\nБМТ агентлигининг 6 ноябрда эълон қилинган ҳисоботида ўтган йил энг иссиқ йил бўлгани, бу Эль-Ниньо об-ҳаво ҳодисаси билан изоҳланиши, 2015 ва 2017 йиллар эса иккинчи ўринни олгани ҳақида сўз юритилади. Унда денгиз сатҳи кўтарилиб бораётган бир пайтда, атмосферадакарбонат ангидрид гази кўпайишда давом этаётгани, Антарктиданинг муз билан қоплангани рекорд даражадиги паст кўрсаткичга яқинлашиб келаётгани ҳақида гапирилди.\nМаърузада жорий йил январидан сентябригача глобал ўртача ҳарорат 1981-2001 йиллардаги ўртача ҳароратга нисбатан, Цельсий бўйича тахминан ярим даражага илиқроқ бўлгани ҳақида сўз бормоқда.\n"Биз 2017 йилда фавқулодда об-ҳаво шароитларига гувоҳ бўлдик", – дейилади БЖМТ бош котиби Петтери Тааласнинг баёнотида. У Атлантика ва Кариб ҳавзасидаги тўфонлар, Покистон, Эрон ва Уммондаги 50 даражадан ортиқ ҳароратлар, Осиёдаги муссон тошқинлари ва Шарқий Африкадаги қурғоқчиликни иқлим ўзгаришига мисоллар сифатида кўрсатди.


Коронавирус беморларига давлат бюджетидан қанча пул сарфланмоқда? – Газета.uz\nLotinchada 23 апрель 2020, 15:09 Коронавирус Жамият\nЎзбекистонда коронавирус беморлари даволанишлари учун пул сарфлаётганлари йўқ, бу ҳақда Соғлиқни сақлаш вазири Алишер Шодмонов Халқаро пресс-клубнинг сессиясида маълум қилди.\n«Касалликдан даволанаётганлар ҳам, касалликда гумон қилинганлар ҳам, карантинда сақланаётганларнинг барчаси бепул, давлат бюджети ҳисобидан даволанмоқда» — деди Алишер Шодмонов.\nМаълумотга кўра, Ўзбекистонда коронавирус инфекциясига чалиниб даволанаётган ўрта аҳволдаги ҳар бир бемор учун 32 миллион сўмдан маблағ сарф қилинмоқда. Оғир аҳволдаги, жонлантириш бўлимида ётган ҳар бир беморларга ўртача 64 миллион сўмдан маблағ сарфланмоқда.\nКарантинда бўлиб турган фуқароларнинг ҳар бири учун 14 кунлик карантинда даври учун 2,4 миллион сўмдан, коронавирусдан тузалиб, реабилитацияга олинган ҳар бир бемор тикланиши учун 2,8 миллион сўмдан сарфланмоқда.\nБундан ташқари, коронавирусг касаллигига қарши кураш учун 16 минг ўрин ҳозирлаб қўйилган. Шунингдек, коронавирусдан даволаш мақсадида 20 минг бемор учун дори-дармон воситалари захираси яратиб қўйилган.\nДунё мамлакатлари коронавирус беморини даволаш учун қанча сарфламоқда? 8 июн 2020, 19:50


Туркия Ўзбекистонга тиббий анжомлардан иборат навбатдаги мурувват ёрдамини юборди – O'zbekiston Milliy paralimpiya qo'mitasi\nТуркия Ўзбекистонга тиббий анжомлардан иборат навбатдаги мурувват ёрдамини юборди\n31 июль, Қурбон ҳайити куни эрта тонгда И.Каримов номидаги Тошкент халқаро аэропортига Туркиянинг мурувват ёрдами ортилган самолёти қўнди.\nУнда Ўзбекистон тиббиёт ходимлари қўллаши учун махсус ҳимояловчи тиббиёт воситалари, ниқоблар ва бошқа анжомлар, шунингдек, дори-дармонлар ҳам бор, деб хабар қилмоқда Туркиянинг Ўзбекистондаги элчихонаси ахборот хизмати.\n50 000та N-95 ниқоби, 200 000 жарроҳлик ниқоби, 40 000 дона комбинезон, 5 000 дона юзни тўлиқ тўсувчи ниқоб ва Covid-19ни даволашда қўлланиладиган дори воситаларидан иборат қарийб 12,5 тонна инсонпарварлик ёрдамини Ўзбекистон Соғлиқни сақлаш вазирлиги, Миллий гвардия ҳамда Туркия элчихонаси вакиллари кутиб олган.\nЎзбекистон Соғлиқни сақлаш вазирлиги мурувват ёрдами учун Туркия ва турк халқига миннатдорлик изҳор қилган.\nҚайд этиш жоиз, Туркия Ўзбекистонга шу йил май ойида ҳам инсонпарварлик ёрдами жўнатган эди. Унда 50 дона сунъий нафас олдириш жиҳозлари юборилганди.\nТаъкидлаш ўринлики, Kun.uz ихтиёрига келиб тушган инсонпарварлик ёрдами рўйхатида ҳозирча баҳсли бўлиб турган гидроксихлорохин таблеткалари ҳам бор. Ушбу доридан 10 минг дона келтирилгани, жами оғирлиги 225 кг.ни ташкил этганини кўриш мумкин.\nЭслатиб ўтамиз, гидроксихлорохин Ўзбекистонда коронавирусдан уйда даволанаётган беморларга бепул тарқатиладиган дорилар тўпламига қўшилган. Аммо таъкидлаш жоиз, препарат Соғлиқни сақлаш вазирлигининг коронавирусни даволаш бўйича амалдаги протоколидан чиқарилган. Дорининг COVID-19 терапиясидаги самараси кенг миқёсдаги клиник тадқиқотларда исботланмаган.\nМаълумот учун, ўтган ҳафта Ўзбекистонга туркиялик мутахассислар гуруҳи коронавирусга қарши курашда маслаҳатчи сифатида келган эди.


Испания кубоги. «Барселона» жавоб ўйинида ҳам ютди ва ярим финалга чиқди - Darakchi\nСПОРТ 29.01.2015, 09:59\n"Барселона" Испания кубоги ярим финали йўлланмасини қўлга киритди. Каталонияликлар икки ўйин натижасига кўра (4:2) "Атлетико"ни мусобақадан чиқариб юборишди.\n"Камп Ноу"да бўлиб ўтган ўйинда "Барселона" Мессининг голи эвазига минимал ҳисобда ғалаба қозонгани боис, Симеоне шогирдлари ўз уйларидаги ўйинда дарвоза дахлсизлигини сақлаган ҳолда, "Барса" дарвозасига 2та гол уришлари керак эди. Макеранонинг хатосидан сўнг Фернандо Торрес ўйиннинг 30-сониясидаёқ гол уриб, икки ўйн натижасига кўра ҳисобни тенглаштириб қўйди! Бу эса ўйиннинг интригасини кескин ошириб юборди.\nБаҳснинг 9-дақиқасида эса "кўк-анорранглилар" қарши ҳужумда ҳисобни тенглаштиришди. Месси майдоннинг "Барселона" томонида тўни эгаллади ва икки рақиб футболчисидан ўтиб, Суаресга пас берди. Луис ўз вақтида Неймарнинг очилаётганини кўрди ва уни тўп билан таъминлади. Бразилиялик ҳужумчи бирга бир вазиятга чиқиб борди ва осонлик билан дарвозани ишғол қилди. 1:1.\nШундан сўнг устунлик тўлалигича "Атлетико" томонига ўтди. Улар кетма-кет ҳужум ташкил қилишди. Ўйиннинг 29-дақиқасида ҳакам "Барселона" дарвозасига нотўғри пенальти белгилади. Маскерано Хуанфранга нисбатан ўйин қоидасини майдон ташқарисида бузганди. "Матрасчилар"нинг "штатдаги пенальтичиси" Рауль Гарсия кучли зарба билан жамоасини олдинга олиб чиқди.\nОрадан кўп ўтмасдан каталонияликлар "стандарт"дан ҳисобни тенглаштиришди. Бурчакдан етказилган тўпга Бускетс бош билан зарба берди. Тўп олис устунга яқин жойда турган Мирандага тегиб, сўнгра устун орқали тўрга бориб тушди. 2:2.\nОрадан 3 дақиқа ўтиб, "Барса" учинчи голни урди, аммо бу ерда ҳам ҳакамнинг хатоси ҳал қилувчи аҳамиятга эга бўлди. Аслида "Барселона" дарвозасига пенальти белгиланиши керак эди! Ўнг қанотдан етказилган тўпни Торрес яқин масофадан дарвоза томон тепди. Тўп Альбанинг тирсагига тегди! Аммо ҳакам ўйинни тўхтатмади ва каталонияликлар қарши ҳужумга ўтишди. Тўп Мессига узатилди, Лео тўп билан олдинга ҳаракат қилди ва чап қанотдан жарима майдончасига кирган Альбага узатди. Хорди дарвозабон майдончасидаги Неймарга узатма берди ва бразилиялик футболчи осонлик билан дарвозани ишғол қилди. 2:3.\nУшбу ҳолат мезбонларни асло қониқтирмасди. Боз устига, ҳисоб 2:3га етганидан кейин мадридликлар амалда ярим финал йўлланмасидан маҳрум бўлишганди. Асабини жиловлай олмаган "Атлетико" сардори Габи танаффусда, кийиниш хонасида йўл олиш чоғида юзага келтирган тартибсизлик туфайли "қизил" олди.\nИккинчи бўлим ҳам қўполликларга тўла бўлди. Натижада ҳакам ўйин давомида 9та сариқ карточка ва 2та қизил карточкани кўрсатишга мажбур бўлди. "Атлетико" ўйинни 9 киши бўлиб якунлади. "Барса" иккинчи бўлимда имкониятлардан фойдалана олмади.\nКаталонияликлар Испания кубогининг ярим финалида "Вильярреал" - "Хетафе" жуфтлиги ғолиби билан баҳс олиб боради.\nИспания кубоги, чорак финал, жавоб ўйини\nАТЛЕТИКО – БАРСЕЛОНА - 2:3\nГоллар: 1:0 – 1 Торрес, 1:1 – 9 Неймар, 2:1 – 30, пенальти Гарсия, 2:2 – 38, автогол Миранда, 2:3 – 41 Неймар.\nАтлетико – Облак, Хуанфран (Гамес, 58), Миранда, Хименес, Сикейра, Суарес, Габи, Туран (Кани, 63), Гарсия, Гризманн (Сауль, 46), Торрес.\nБарселона – тер Штеген, Дани Алвес, Бускетс, Пике, Альба, Иньеста, Маскерано (Матье, 62), Ракитич (Рафинья, 70), Неймар (Педро, 77), Месси, Суарес.\nОгоҳлантиришлар: Гарсия (14), Маскерано (29), Габи (41), Месси (44), Туран (48), Суарес (69), Дани Алвес (74), Сикейра (75), Хименес (83), Кани (86).\nЧетлатишлар: Габи (45), Суарес (84).


Шифокорнинг 2 млн сўмлик қўл телефонини ўғирлаган аёл фош этилди\n00:41 / 29.08.2017\nҚибрай туманида, 16 август куни туман ИИБга 12 август куни Қибрай туманида яшовчи, “Геофизика қишлоқ врачлик пункти”да шифокор бўлиб ишловчи О.Н. ариза билан мурожаат қилиб, ўз аризасида жорий йилнинг 3 август куни соат 13.00 ларда, номаълум шахс, қаровсиз қолдирилганлигидан фойдаланиб, эркин йўл билан кириб, иш жойидаги хонасидан унга тегишли нархи тахминан 2.000.000 сўм бўлган 1 дона “Самсунг” русумли уяли алоқа телефонини ўғирлаганлигини маълум қилган.\nОлиб борилган тезкор чора-тадбирлар натижасида ушбу жиноятни Қибрай туманида яшовчи, уй бекаси М.Н. содир этганлиги аниқланиб, ушланди. Ушбу ҳолат юзасидан унга нисбатан ўғирлик жиноятини содир этганлиги учун жиноят иши қўзғатилди.\nтелефон шифокор ўғрилик


Наманганда вилоят, шаҳар ва туман ҳокимликлари масъул ходимлари, прокуратура, ички ишлар, банк, молия, солиқ, божхона идоралари раҳбариятининг кичик бизнес ва хусусий тадбиркорлик субъектлари вакиллари билан ўтказган очиқ мулоқоти мазкур ҳужжат тарғиботи ҳамда унинг ижросига бағишланди.\nТадбир аввалида бугунги кунда иқтисодиётнинг чинакам устунига айланган хусусий секторни ҳар томонлама қўллаб-қувватлаш борасида яратилаётган имкониятлар, унинг ҳуқуқий асосларини янада мустаҳкамлаш йўлидаги ишлар ҳақида атрофлича сўз юритилди. Ўз навбатида, ана шу имтиёзлардан фойдаланишнинг аҳволи, эришилаётган натижалар ва йўл қўйилган камчиликлар таҳлил этилиб, уларни бартараф қилиш йўл-йўриқлари кўрсатиб ўтилди. Таъкидланганидек, бугунги кунда Наманганда ўн олти ярим мингдан зиёд тадбиркорлик субъектлари фаолият кўрсатиб, истеъмол бозорини рақобатдош товарлар билан тўлдиришга муносиб ҳисса қўшмоқда. Буни, жумладан, соҳанинг ялпи ҳудудий маҳсулотдаги улуши ўтган йил якунлари бўйича 80,3 фоизга етганида яққол кўриш мумкин. Тадбиркорлик субъектлари ташқи иқтисодий муносабатларда фаол иштирок этиб, 2016 йил давомида 150 миллион АҚШ долларига тенг миқдорда экспорт амалиётини бажаришди.\nТадбирда, шунингдек, соҳа вакиллари фаолиятини кенгайтириш ва янада ривожлантириш йўлидаги камчиликлар, уларни рўйхатдан ўтказиш, ер ажратиш, кредит билан таъминлаш масалаларига доир муаммолар тилга олинди. Буларнинг аксарияти тадбиркорлар ва уларга хизмат кўрсатувчи давлат идоралари ходимларининг ҳуқуқий билим ҳамда кўникмалари билан боғлиқлиги кўрсатиб ўтилди.\nОчиқ мулоқотда сўзга чиққан Ўзбекистон Республикаси Давлат солиқ қўмитасининг раиси Б. Парпиев, Ўзбекистон Республикаси Бош прокурори И. Абдуллаев, Ўзбекистон -Республикаси ички ишлар вазири А. Азизов Президентимизнинг юқоридаги Фармони мазмун-моҳияти ҳақида батафсил тўхталиб, унинг ижросини таъминлаш борасида йўл қўйилаётган камчиликларни танқидий таҳлил қилишди. Ишбилармонларга, шунингдек, ўз бизнесини йўлга қўйиш ҳаракатидаги фуқароларга амалий ёрдам кўрсатиш, кичик бизнес субъектларини экспорт фаолиятига кенг жалб этиш, касб-ҳунар коллежлари битирувчилари, хотин-қизларни иш билан таъминлаш юзасидан мутасаддилар олдида турган вазифалар кўрсатиб берилди.\nМазкур рукндаги бошқа мақолалар: « Ёшлар камоли учун масъулмиз\tБағрикенглик ва ҳамжиҳатлик — тараққиёт гарови »


09 май 2021, Тошкент вақти: 01:12\nДилором Абдуқодирова Халқаро Амнистия ўтказган тадбирнинг ўзига хос рамзига айланди.\nХалқаро Амнистия инсон ҳуқуқларини ҳимоя қилиш ташкилоти Ўзбекистондаги Мурод Жўраев¸ Муҳаммад Бекжон¸ Аъзам Фармонов¸ Эркин Мусаев ва Дилором Абдуқодирова каби сиëсий маҳкумларни озод этиш талабигa қaрийб 200 минг киши имзо қўйгaнини билдирди.\nТaшкилотнинг 20 октябрь куни эълон қилингaн бaёнотидa 49 ёшли Дилором Aбдуқодировa рамзига айланган “Қийноқлaрни тўхтaтинг” кaмпaнияси доирaсидa ўтгaн имзо тўплaш aкциясининг дунё бўйлaб 123 тa дaвлaтдa ўткaзилгaни aйтилaди.\nМурод Жўраев ва Муҳаммад Бекжон мустақил Ўзбекистон қамоғида энг узоқ қолаëтган маҳбуслар ҳисобланса¸ Андижон воқеаларидан сўнг Австралиядан бошпана топган Дилором Абдуқодирова 2010 йилда оилaси билaн кўришиш учун Ўзбекистонгa қaйтгaнидa 10 йилга қамалган эди.\nБу маҳбусларнинг аксариятига дастлабки қамоқ муҳлати тугаш арафасида яна жазо қўшиб берилмоқда. Хусусан¸ тўрт йилдан буён қамоқхонада қолаётган Дилором Абдуқодировага 2012 йили қамоқхона қоидасини бузган, деган айблов билан саккиз йиллик муддат қўшиб берилган.\n18 йиллик қaмоқ жaзосини ўтaётгaн Дилором Абдуқодирова Андижон ҳодисалари бўйича Ўзбекистон Олий судида ўтказилган маҳкама жараёнлари вақтида ҳукумат қўшинлари қуролсиз намойишчиларни отгани ҳақида гувоҳлик берган Маҳбубуа Зокированинг опасидир.


Жаҳон чемпионати. Эркин курашчимиз Ҳасанбой Раҳимов бронза медали ҳамда Олимпиада лицензияси соҳиби! ФОТОГАЛЕРЕЯ / Olamsport.com\nЖаҳон чемпионати. Эркин курашчимиз Ҳасанбой Раҳимов бронза медали ҳамда Олимпиада лицензияси соҳиби! ФОТОГАЛЕРЕЯ\nТеглар : Эркин курашЎзбекистонРаҳимов\nҚозоғистоннинг Нур-Султан шаҳрида ўтказилаётган спорт курашлари бўйича катталар ўртасидаги жаҳон чемпионатининг бугунги куни Ҳасанбой Раҳимов учун омадли келди.\nЙилнинг ушбу нуфузли мусобақаси Токио-2020 Олимпиадасига лицензия бериши билан аҳамиятлидир. Эркин курашнинг 125 кг вазн тоифасида ўтказилган баҳсларида юртимиз шарафини ҳимоя қилган Ҳасанбой Раҳимов жаҳон чемпионатининг бронза медали билан бирга Токио Олимпиадаси йўлланмасини ҳам қўлга киритди.\nЮртдошимиз венесуэлалик Луис Фелипе Урбанежани 10:0, венгриялик Даниэль Лигетини 5:0 ҳисобида мағлуб этди. Чорак финалда туркиялик Таха Акгулга 0:3 ҳисобида ютқазиб қўйди. Ўтиш баҳсида молдовалик Александр Романовни 6:0 ҳисобида енгди. Бронза медали учун кечган учрашувда эса хитойлик Живей Денгдан 6:1 ҳисобида устун келди.\n22 сен 00:11:37


Терини барвақт қаришдан ҳимоя қиламиз » Ўзбекистон янгиликлари – Zamin.uz\n25 апрель 2017, 16:21\nТерини ҳимоя қилиш уни намлантириш ва озиқлантириш билан бир қаторда муҳим аҳамиятга эгадир. Айниқса юз, бўйин ва қўллар териси ҳимояга муҳтож. Лекин кўпчилик аёллар озиқлантирувчи кремларнинг ўзи етарли, ҳимояловчи кремлардан фойдаланиш шарт эмас деб ҳисоблайди.\nҚаришнинг олдини олишда ҳимояловчи кремлар ҳам муҳим роль ўйнайди. Терини фақат қуёшдан ҳимоя қилиш керак деб ўйлаш нотўғри: ҳар қандай об-ҳавода ҳам ташқарига чиқишдан олдин ҳимояловчи кремдан фойдаланиш лозим.\nКўпинча ҳимояловчи кремлар таркиби оқартириш хусусиятига эга бўлган гидрохинон эфирлари, алоэ экстракти ва бошқа қўшимчалардан ташкил топган бўлади.\nҲимояловчи кремлардан фойдаланишда терининг турини ҳисобга олиш керак ва бўяйдиган упалар эмульсия каби терини қуритиши мумкинлигини унутмаслик лозим.\nШунинг учун, айниқса тери қуруқ бўлса, упа суришдан олдин ҳимояловчи кремдан фойдаланиш зарур: у ташқи таъсирлардан ҳимоя қилиш билан бирга бошқа косметика воситаларидан ҳам ҳимоя қилади.\nҚандай ҳимояловчи кремлардан фойдаланиш мумкин?\nКремни уй шароитида кўп вақт ва маблағ сарфламасдан ҳам тайёрлаш мумкин. Уч хил ёғлар – манго ва карите (7,5 миллилитрдан), жожоба ёғи ва бинафша экстракти (2,5 миллилитрдан) дан тайёрланган крем ҳамма турдаги терилар учун мос келади.\nҲимояловчи кремлардан албатта фойдаланиш керак: улар терини зарарли таъсирлардан ҳимоялаш билан унга эркин «нафас олиш» имконини беради, ундаги намликни сақлайди ва барвақт қаришнинг олдини олади.\nЯнгиликлар » Ҳаёт тарзи » Терини барвақт қаришдан ҳимоя қиламиз


Шавкат Мирзиёевнинг келгуси хориж сафари қайси давлатга бўлади? – КУН УЗ\nГлавная / Без рубрики / Шавкат Мирзиёевнинг келгуси хориж сафари қайси давлатга бўлади?\nanvarj63 22.09.2017\tБез рубрики, Сиёсат Comments Off on Шавкат Мирзиёевнинг келгуси хориж сафари қайси давлатга бўлади? 206 Показы\nЖорий йилнинг 18-20 сентябрь кунлари расмий сафар билан АҚШда бўлган Ўзбекистон президенти Шавкат Мирзиёев Нью-Йорк шаҳридаги БМТ бош қароргоҳида нутқ сўзлаб, бир неча долзарб масалалар ва уларнинг ечимини дунё ҳамжамиятига етказди. Ушбу расмий ташриф, сўнгги 7 ой давомида Ўзбекистон раҳбарининг хорижий сафарлари ҳисобида ўн иккинчиси саналади. Kun.uz мухбири қуйида ана шу барча сафарларнинг қисқача сарҳисобини ҳавола этади.\nРасмий ташриф билан Хитойда бўлган Шавкат Мирзиёев “Бир йўл, бир макон” халқаро форумида ҳам иштирок этди. Шунингдек, у Туркия президенти Ражаб Тоййиб Эрдўған билан учрашган.\nШу кунлари ўтказилган Шанхай ҳамкорлик ташкилотига аъзо давлатлар раҳбарларининг навбатдаги йиғилишида иштирок этиш учун Остонага жўнаб кетган Шавкат Мирзиёев Остона-EXPO кўргазмасининг очилиш маросимида ҳам иштирок этди. Шунингдек, давлат раҳбари Испания қироли, Қирғизистон, Афғонистон президенти ҳамда Ҳиндистон ва Покистон Бош вазирлари билан учрашган.\nИслом ҳамкорлик ташкилотининг Фан ва технологиялар саммитида иштирок этиш учун жўнаб кетган Ўзбекистон президенти Остона-EXPO кўргазмасининг ёпилиш маросимда ҳам иштирок этди. Шунингдек, Туркия, Эрон ва Афғонистон президентлари учрашди.\nПред. Қатор товарларга импорт божлари 1 октябрдан бошлаб камайтирилади\nСледующая Судьянинг «ғаройиб» қарори ёхуд судья доим ҳақми?


Эрон ўз қароридан қайтмоқчи эмас\nЧоршанба куни БМТ Хавфсизлик кенгашининг 15 аъзоси Эрон уранни бойитиш ишларини 30 кун ичида тўхтатиши кераклиги ҳақидаги баёнотни бир овоздан қабул қилган эди.\nПайшанба куни дунё раҳбарлари Теҳронни агар БМТ талаби бажарилмаса, Эрон изоляция қилиниши мумкинлиги тўғрисида огоҳлантирди.\nЭрон расмийлари бу огоҳлантиришни рад этмоқда. Эроннинг Атом энергияси бўйича халқаро агентликдаги вакили Али Ашғар Султония ўз мамлакати уранни бойитиш қароридан қайтмаслигини билдирди.\nЭроннинг собиқ президенти оятулло Акбар Ҳошимий Рафсанжоний эса Эроннинг ядровий дастури хусусида “адолатсиз тортишувнинг давом этиши халқаро ҳамжамият учун шармандалик келтириши”ни айтди. У агар аҳвол шу даражада давом этаверса, бу нафақат Эрон, балки минтақа учун ҳам фожеали бўлиши мумкинлигидан огоҳлантирди.\nЎз навбатида, Эрон Миллий олий кенгаши котиби, ядровий дастур масалалари бўйича бош музокарачи Али Ларижоний Ғарб давлатлари Эрон ядро технологиясига эга бўлишини хоҳламаётганини айтиб, ўз мамлакати уранни бойитиш ишларини тўхтатмаслигини билдирди.\nЭрон ташқи ишлар вазири Манучеҳр Муттақий Эрон уранни бойитиш ишларини 30 кун ичида тўхтатиши кераклиги ҳақида БМТ Хавфсизлик кенгаши аъзолари қабул қилган баёнотни “шошма-шошарлик билан чиқарилган навбатдаги қарор”, дея баҳолади.\n“Мен мамлакатни қонуний ҳуқуқидан маҳрум қилиш учун сиёсий усулларни ишга солиш ҳеч қандай натижа бермаслигини алоҳида таъкидламоқчиман. Бу фақат халқаро келишувларни сусайтиради ва инқирозли вазият юзага келтиради”, - деди М.Муттақий.\nМ.Муттақий Эроннинг ядровий дастури масаласи БМТ Хавфсизлик кенгашида кўрилганини “кўнгилсиз хатти-ҳаракат” ўлароқ баҳолаган бўлса-да, Эрон Атом энергияси бўйича халқаро агентлик билан ҳамкорликни давом эттиришини маълум қилди.\nШунингдек, Эрон парламентининг бир неча аъзоси ҳам БМТ қўйган талабни рад этиб, ядро дастури доирасидаги тадқиқотлар давом эттирилиши кераклигини таъкидлади.\nШунга қарамай, Теҳрон расмийлари БМТ талабига ҳозирча расмий жавоб қайтаргани йўқ.\nТеҳронлик сиёсий фанлар профессори Содиқ Зебокалом “Озодлик” мухбири билан суҳбатда Эрон ўз қароридан қайтиши ҳақиқатдан йироқлигини билдирди.\n“Эронда Наврўз байрами нишонланяпти. Эрон расмийлари муносабатини шарҳлашга ҳали вақт эрта. Аммо шуни айтиш мумкинки, резолюция қабул қилиш орқали Эронни ўз қароридан қайтариб бўлмайди. Шунинг учун бир ой ичида бирор жиддий ўзгариш рўй беради, деб ўйламайман. Эрон ўз позициясини ўзгартиргани йўқ. Аммо Эрон, аввал айтганидек, музокаралар олиб боришга доим тайёр ”, - деди С.Зебокалом.\nХавфсизлик кенгаши қабул қилган баёнотда агар Эрон уранни бойитиш фаолиятини тўхтатмаса, қандай чоралар кўрилиши ҳақида ҳеч нарса дейилмаган.\nАммо Буюк Британия ташқи ишлар вазири Жэк Стро Эрон БМТ талабини бажармаса, унга қарши халқаро санкция жорий этилишидан огоҳлантирди. Хавфсизлик Кенгашининг доимий аъзолари бўлмиш Россия ва Хитой вакиллари эса Эронга нисбатан санкциялар жорий этилишига қарши эканлигини айтди.


150 ўзбек автомобили Уфада сарсон бўлиб юргани ҳақиқатга зид, туҳмат қилган блогер устидан ариза киритдик – «Ўзавтосаноат» - Darakchi\n150 ўзбек автомобили Уфада сарсон бўлиб юргани ҳақиқатга зид, туҳмат қилган блогер устидан ариза киритдик – «Ўзавтосаноат»\nЖАМИЯТ 26.03.2020, 08:28\nАндижонлик блогер Отабек Нуриддинов Telegram’даги каналида 150 Cobalt, Spark, Gentra машиналари билан ортилган 50 та юк машинаси 23 кундан бери Татаристоннинг Уфа шаҳрида сарсон бўлиб юргани, меҳмонхонада тунаш учун пуллари йўқлиги боис машинада ётиб юргани ҳақида ёзган. “Ўзавтосаноат” АЖ матбуот хизматининг ёзишича, бу маълумот ҳақиқатга зид. Бу ҳақда "kun.uz" ёзди.\nБлогернинг ҳайдовчиларга таяниб маълумот беришича, дилер UzAuto Motors заводига машина жўнатмаслик ҳақида хат жўнатган, шунга қарамасдан Уфага 50 юк машинасида Ўзбекистонда ишлаб чиқарилган 150 та автомобиль жўнатилган. Дилернинг вакилларига кўра, автозавод экспорт статистикасини ошириш учунгина бу ишни амалга оширган.\n“Ўзавтосаноат” акционерлик жамияти матбуот хизмати АЖ матбуот хизмати раҳбари Зумрад Шожалилованинг билдиришича, компанияга туҳмат қилгани учун блогер устидан ҳуқуқ-тартибот органларига ариза киритилган.


Anonim hikoyalar • Page 3 of 6 • NeMolchi.uz\nBosh sahifa Anonim hikoyalar\n“Мен оилавий муҳити бузилган оилада катта бўлдим. Кўп йиллар ўзимни ёмон қиз фарзандман, деб ҳисоблардим токи сизларнинг лойиҳаларингиздан хабар топгунимга қадар”, – дея ўз ҳикоясини бошлади. Гули (исми ўзгартирилган) 32 ёшда. Оилали, турмуш ўртоғининнг оиласи билан яхши муносабатда, лекин ўз оиласи билан алоқани бутунлай узган ва бунга етарлича сабаблар бор эди. “Мана, кўринг” – дейди…\n15 йил аввал содир бўлган воқеаларни гапирар экан Малика (исми ўзгартирилди) ҳотиржам ўтиролмасди. Бу ҳақида эслаш унинг учун жуда оғриқли. Лекин сукут сақлаш ундан-да оғир. 16 ёшида бир йигит билан танишади. Бўйлари баланд, жуда очиқ, ўзидан 4 ёш катта. Малика нега бу йигит унингдек кўримсиз қизга эътибор берганига ҳайрон қоларди. Қаҳрамонимиз камгап, уй қизи эди,…\nМукаррам (исми ўзгартирилган) бошини оёқлари орасига олиб, қўли билан беркитиб олганди, чунки ўтган галги калтаклардан сўнг анча пайтгача буйрагидаги оғриқ уни қийнаб қўйган эди. Шу аҳволда навбатдаги калтаклардан ғужанак бўлиб уй бурчагига тиқилиб олганди… Биринчи марта Азиз (исми ўзгартирилган)дан совчилар келганида, Мукаррамнинг ота-онаси унинг рози бўлишини умид билан кутди. Ота-онасининг фикрича, бундай куёвни фақат орзу…\n«Етти ёшимдаёқ ўзимни ўлдирмоқчи бўлганман. Дори ичиб қўйганман, ўзимни сувга ташламоқчи бўлганман. Аламимдан яшашни ҳам истамасдим. Бошқа қизларга ўхшаб турмушга чиқишни истардим. Лекин ҳеч қачон ўша орзуга эриша олмаслигимни билганман. Ҳеч кимни севишга ҳаққим йўқ эди. Чунки мен шармандаман». Фотима (исми ўзгартирилди) 30 ёшга ҳам тўлмади. Пойтахтда ўз хонадони, машинаси, доимий даромади бор. Ва энг…\nЁшим 22 да, нуфузли олийгоҳни тамомлаганман. Яқин-яқиндан бошлаб турмушга чиқиш ҳақида ўйлай бошладим. Атрофимдаги дугоналаримнинг деярли барчаси турмушга чиққан, лекин бирортаси ҳам баҳтли эмас. Яқинда бир дугонам эри унга қўл кўтара бошлагани ҳақида айтиб қолди. У оилавий можаролар қуршовида қолган. Қайнона, қайнопаси ҳам ҳар куни жанжал кўтаришар экан. Ваҳоланки дугонамнинг турмуш қурганига ҳали ҳеч қанча…\nЭримнинг мени одам ўрнида кўрмаслиги, мунтазам айблашлари, ичиб уришига чидаб келдим. Яхшилаб ўйлаб кўрсам, мум тишлаб индамай чидашимга сабаблар кўп. Энг биринчиси – бу менталитет. Мен қўрқоқман. Одамларнинг кўзида “ажрашган, эри йўқ” деган номдан қўрқдим, ҳозир ҳам қўрқаман. Бизнинг жамият шунақа қўрқоқ аёллардан иборат. Қўрқоқ, ҳар қандай муомалани кўтарадиган аёллар тўдаси. Мен эса ўшалардан бириман….\nАссалому алейкум. Мен Ўзбекистонда туғилиб катта бўлдим. 2018 йилда турмушга чиққанман. Ҳозирда турмуш ўртоғим билан чет давлатда университетда таҳсил оламиз. Фарзандимиз йўқ. Турмушга ўз хоҳишим билан, эримни ёқтириб чиққанман, ота-онам 18 ёшимда тўйим бўлишига қарши бўлишган. Оилавий ҳаёт қийинчиликлар ва доимий тортишувлардан иборат бўлишини тушунмаганман. Чунки ота-онамда бу нарсаникўрмаганман. Демократик, аёл ўз фикрига эга бўлган…\nОнам менга қўнғироқ қилиб, жиянимни эри қаттиқ калтаклаганини айтди. Қўли уч жойда синган!!! Мен ҳанузгача бу янгиликдан ўзимга келолмаяпман, умидсизлигимдан кўзларимни юмолмаяпман, лекин у эрини устидан милицияга шикоят қилмабди ва шифокорларга ҳам ёлғон тўқибди. Бу унинг узоқ вақтдан бери биринчи марта калтакланаётгани эмас, беш йиллик никоҳда бундай таҳқирлашларга чидаб, учта болани туғиб катта қилиб келади….\n13 йилдирки, турмуш ўртоғимнинг онаси, синглиси, 3 та укаси томонидан қилинган таҳқирлашларга чидадим… Лекин фарзандларимга қилинганига чидай олмаяпман. Бу мен учун сўнгги томчи бўлди. Ўзимни оқлаш ё бировни ёмонлашдан йироқман. Нуфузли жойлардан бирида иш фаолиятимни юритаман. Оллоҳга шукур, бир қанча ниятларим, орзуларим секин-асталик билан амалга ошиб бораяпти. Лекин ҳозирги ҳикоям бу ҳақида эмас. Маслаҳат сўрамоқчиман….\nФариштадирмасман… Лекин аёлман… Фарзандларим учун ҳаммасига чидаб келяпман. 13 йилдирки, турмуш ўртоғимнинг онаси, синглиси, 3 та укаси томонидан қилинган таҳқирлашларга чидадим… Лекин фарзандларимга қилинганига чидай олмаяпман. Бу мен учун сўнгги томчи бўлди. Ўзимни оқлаш ё бировни ёмонлашдан йироқман. Нуфузли жойлардан бирида иш фаолиятимни юритаман. Оллоҳга шукур, бир қанча ниятларим, орзуларим секин-асталик билан амалга ошиб бораяпти….\nБир ярим йил аввал менда ОИВ вируси борлигини аниқлашди ва бу аллақачон ОИТС даражасига етиб улгурганин экан. 22 ёшимда бу мен учун дахшатли зарба бўлди. Қаердан юқтириб олганимни билмайман, бу борада кимнидир қоралаб ўзимни оқлаш ниятим ҳам йўқ. Ҳаммаси касалликни билганимдан кейинги ҳолат ҳақида. Биласизми, сиз касалликка кўникишингиз, уни қабул қилиб барчасига рози бўлишингиз ҳам…\nУч йил олдин отам онам иккаламизни уйдан қувиб чиқарди. Ўшанда мен 15 ёшда эдим. Ойим билан мен бувимнинг уйларига бордик. Дадамнинг ўйнаши бор эди ва унга квартира керак эди, шунинг учун бизни ҳайдаворганлар. Ярим йил ўтмади ҳамки, отам бизнинг квартирамизга келиб, онамнинг жиғига тегаверди. Биз энди ўз ҳаётимизни изга солиб, бўлган воқеалардан тузалаётган эдик. Айниқса…\n← Avvalgi 1 2 3 4 5 6 Keyingi →


Ўзбекистон халқ шоири Эркин Воҳидов оламдан ўтди « Ўзбекистон Халқ Ҳаракати\n30 May 2016 - 20:38\n“Тилдан қолиб кетадиган аҳволда ётган экан. Борувдик, бир кўрсатишдию, чиқиб кетдик. Ҳеч ким бормаган олдига, ғалати бўлиб кетдик. Хотини ва қизлари нега ҳеч ким келмаяпти деб ҳайрон бўлиб ўтиришибди ” деб ëзди тошкентлик журналист 24 май куни.\n1960 йили олийгоҳни тугатган Э. Воҳидов аввал “Ёш гвардия”, сўнг Ғафур Ғулом нашриётида бош муҳаррир, директор бўлиб ишлаган ва “Ёшлик” журналига ҳам раҳбарлик қилган.\nЭ. Воҳидовнинг илк шеърий тўплами 1961 йилда “Тонг нафаси” номи билан босилган. Шоирнинг жами ўттиздан зиёд шеърий мажмуалари нашрдан чиққан.\nЭ. Воҳидов драматургия соҳасида ҳам ижод қилган. Унинг “Руҳлар исёни”, “Истамбул фожеаси” каби достонлари муштарийларга яхши таниш. “Олтин девор” асари эса йиллардан буён саҳнадан тушмай келаяпти.\nШунингдек, Воҳидов собиқ иттифоқ пайти (1983 йил)да Ҳамза номидаги Ўзбекистон Давлат мукофоти лауреати, мустақиллик йиллари (1997 йил)да эса “Буюк хизматлари учун” ордени соҳиби бўлган.


Бюллетень чиқаргани учун судга берилди\n23 январ 2021, Тошкент вақти: 05:19\nШайбон Самарқанд вилояти инсон ҳуқуқларини ҳимоя қилиш ташаббус маркази раҳбари Комилжон Ашуров ахборот бюллетени чиқаргани учун судга тортилди.\nУшбу марказ чиқарган бюллетенда, асосан, вилоятдаги инсон ҳуқуқлари борасидаги вазият, суд жараёнлари, мактаб ўқувчиларининг мажбуран пахта теримига жалб этилиши, одамларнинг ўз жонига қасд қилиши ҳолатлари ва ҳоказолар тўғрисида маълумотлар бериб борилади. Маълумотларга қараганда, К.Ашуров раҳбарлигида чиқарилган бюллетень самарқандликлар орасида катта шуҳрат қозонгани расмийларга ёқмай қолган.\nБироқ расмийлар оммавийлиги ва ёритилаётган мавзулар туфайли бюллетенни ёпишга уринганлигини рад этмоқда. Самарқанд вилояти матбуот бошқармаси вакили Маҳмуд Эралиевнинг айтишича, марказ қонуний равишда рўйхатдан ўтмагани сабабли ахборот бюллетени чиқаришга ҳам ҳаққи йўқ. Шу боис марказ раҳбари Комилжон Ашуров судга тортилган.\nК.Ашуровнинг сўзларига қараганда, у Ўзбекистон Республикаси Маъмурий жавобгарлик кодексининг 218-моддаси (ОАВ маҳсулотларини қонунга хилоф равишда тайёрлаш ва тарқатиш) бўйича айбланиб, 16 минг 320 сўм жаримага тортилган.\nМаълумотларга кўра, Самарқанд вилояти Сиёб тумани жиноят ишлари бўйича суди хулосасига таяниб айтиладиган бўлса , расмийлар марказ бюллетенини оммавий ахборот воситаси сифатида баҳоламоқда.\nАммо, Комилжон Ашуров фикрича, ҳеч қайси давлатда ахборот бюллетени ОАВ ҳисобланмайди. Агар Ўзбекистон ОАВ тўғрисидаги қонун бўйича олиб қаралганда ҳам биз бюллетенни қонунга зид равишда чиқармаётганимиз аён бўлади, деди К.Ашуров.\nКомилжон Ашуров бюллетень бўйича чиқарилган суд қарорини аппеляция тартибида кўриб чиқиш талаби билан вилоят судига мурожаат қилиш ниятида. Шунингдек, мамлакатдаги бир қанча инсон ҳуқуқлари ҳимоячилари ҳам Комилжон Ашуровни қўллаб-қувватлаш учун турли тадбирлар ўтказишни режалаштирмоқда.


Кимўзарга тўй ўтказиш миллат маънавиятига путур етказади\nТўй азал-азалдан халқимизнинг энг муқаддас ва қадимий урф-одатларидан бири ҳисобланади. Бу маросимда икки ёш — келин ва куёв бутун ҳаёти давомида унутилмас қувончли кунни биргаликда баҳам кўришади. Унда меҳмоннавозлик, иззат-икром, инсонпарварлик сингари юксак фазилатлар ўз ифодасини топади. Аммо дабдабали тўй икки ёшнинг бахтига кафолат бермайди.\nТаъкидлаш жоизки, парламент юқори палатаси томонидан ишлаб чиқилган "Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тўғрисида"ги қарор лойиҳаси шу йил 5-25 март кунлари кенг жамоатчилик муҳокамасидан ўтказилди. Бу даврда телерадиоканаллар ва даврий босма нашрларда юзга яқин материаллар эълон қилинди. Натижада фуқаролар томонидан қарорни янада такомиллаштириш бўйича кўплаб таклифлар билдирилди. Ўзбекистон Республикаси Олий Мажлиси Сенати қарор лойиҳасини ўрганиш бўйича Республика ишчи гуруҳи тузилиб, айни пайтда жойларда фаолият олиб бормоқда.\nСир эмаски, баъзи юртдошларимиз нафақат тўйларда, балки туғилган кун, наҳор оши каби тадбирларда тумонат одамни йиғиб, бир неча миллионлаб сўм эвазига дастурхон безайди. Буни кўрган бошқалар ҳам "мен сендан камми", қабилида иш тутиб, қарз кўтариб, кимўзарга тўй ёки тадбир қилаётгани ҳеч кимга сир эмас. Катта қарз эвазига тўй қилган оиладан барака қочади, уруш-жанжаллар, қудалар ўртасида совуқчилик авж олади. Бу ҳам етмагандек, турли-туман янги одатлар ўйлаб топилмоқда. Масалан, Хатирчи туманида тўйдан олдин "дастурхон очди", "унаштирув" маросимлари бор. Бу тўқликка шўхлик, албатта. Ёки қиз томондан қилинадиган қимматбаҳо мебель ва сарполарни олайлик. Уларни харид қилишни ҳамманинг ҳам чўнтаги кўтармайди.\nБундан ташқари, тўй куни келиннинг кийган либосини кўриб, уяласан киши. Яна бир ташвишланарли ҳолат. Тўй ўртакаши ва хонандаларнинг маъноси йўқ шеърлари, қўшиқлари, айниқса, раққосаларнинг беўхшов қилиқлари менталитетимизга ҳеч тўғри келмайди. Бундай ҳолатлар миллий қадриятларимиз, урф-одатларимизга зид эканини ёшларга тушунтиришимиз, онгига сингдиришимиз шарт.\nЯна бир масала. Тўй ва маъракаларда иштирок этиш маданияти ҳам ҳаминқадар. Таклиф этилган ҳам, таклиф этилмаган ҳам бориши одат тусига кирган. Бир қариндоши ёки оғайнисининг тўйига ўзи билан бирга тўртта "шериги"ни ҳам олиб борадиганлар тўй эгасини ортиқча ташвиш ва харажатга қўяётганлигини ҳеч ҳам ўйламайди.\nБаъзи маъракаларга борсанг, дастурхонга қўйилган ноз-неъматларни санаб саноғига етолмайсан. Агар Қуръон тиловат қилинмаса, билмаган одам, тўйга келиб қолдим, деб ўйлаши турган гап. Ҳолбуки, бу ерга одамлар еб-ичиш учун эмас, марҳум ҳақига дуо қилиш учун келади...\nТўй-маъракалар миллатимизнинг азалий қадриятлари ва анъналарини намоён этадиган тадбир экан, бундай ишга ҳаммамиз бирдек бош қўшишимиз лозим. Ҳеч ким ўзини четга олиши, лоқайд ва томошабин бўлиши мумкин эмас. Бу мамлакат ва миллат тақдирига дахлдор, ижтимоий аҳамиятга эга масаладир.\nбирлашмаси кенгаши раиси.


Ҳотамжон Кетмонов янги лавозимга тасдиқланди\n03.06.2019 11:15 0 3810\nҲукумат қарори билан Ҳотамжон Абдураҳмонович Кетмонов Вазирлар Маҳкамаси ҳузуридаги Таълим сифатини назорат қилиш давлат инспекцияси бошлиғининг биринчи ўринбосари этиб тайинланди. Бу ҳақда Адлия вазирлигининг «Ҳуқуқий ахборот» канали хабар берди.\nҲ. Кетмонов илгари Халқ демократик партияси Марказий Кенгаши раиси лавозимида фаолият юритган. Жорий йилнинг 1 июнь куни Ҳотамжон Кетмонов бошқа ишга ўтганлиги боис, ўз ҳоҳишига мувофиқ партия етакчилигидан озод этилишини сўраб, ариза билан Пленум аъзоларига мурожаат этган ва унинг аризаси қаноатлантирилганди.\nТаълим сифатини назорат қилиш давлат инспекцияси Ҳотамжон Кетмонов\nТаълим 18/04, 15:45\nЎзбекистон қонунчилигида қандай дипломлар тан олинмайди? Инспекция «ISAL»га эътироз билдирди\nТаълим 07/04, 16:42\nМактаб ўқувчилари учун иншолар танлови ўтказилади. Ғолиблар тақдирланади\nТаълим 30/12, 10:44\nЎзбекистонда чет эл дипломини ваъда қилаётганлар пайдо бўлди


Дебальцеводаги вазият "ўта ҳалокатли" экани айтилмоқда\nДебальцеводан эвакуация қилинаётган гуруҳ.\nЕХҲТнинг амалдаги раиси, Сербия ташқи ишлар вазири Ивица Дачич 3 февраль куни Украина шарқидаги Дебальцево шаҳридан аҳолини эвакуация қилиш учун низолашаётган томонларни сулҳ тузишга чақирди.\nДебальцево шаҳри икки ҳафтадан бери Украин ҳукумат қўшнилари ва россияпараст исёнчилар ўртасидаги қақшатқич жанглар майдони бўлиб қолмоқда. Amnesty International ташкилоти 3 февраль куни Дебальцевода юзага келган вазиятни "ўта ҳалокатли", деб баҳолаган эди.\nХалқаро ташкилот баёнотида айтилишича, Дебальцевода аҳоли мунтазам бамбардимонлар остида яшамоқда ва минглаб одамлар сувга, озиқ овқатга, элект энергияси ҳамда дори-дармонга мухтожлик сезмоқда.


Собиқ мэр университетга 1,8 млрд. доллар хайрия қилди - xabar.uz\nСобиқ мэр университетга 1,8 млрд. доллар...\nСобиқ мэр университетга 1,8 млрд. доллар хайрия қилди\n19.11.2018 11:36 0 153\nАмерикалик тадбиркор, саховатпеша инсон, Нью-Йоркнинг собиқ мэри Майкл Блумберг ўзи таҳсил олган Жонс Ҳопкинс университетига 1,8 миллиард доллар хайрия қилди. Бу ҳақда унинг ўзи «Твиттер»да ёзди.\nI’m giving $1.8 billion to @JohnsHopkins for financial aid so admissions can be permanently need blind. I want to open the same door of opportunity that I had for generations of talented students, regardless of financial circumstances. https://t.co/zgyD7jDGfI\n— Mike Bloomberg (@MikeBloomberg) 18 ноября 2018 г.\nУ ўз саъй-ҳаракатини шундай изоҳлади — АҚШдаги аксарият ўқув муассасаларининг қабул комиссиялари абитуриентнинг билим қобилиятига эмас, кўпроқ тўлов қобилиятига эътибор беришади, оқибатда кўплаб истеъдод эгалари учун университетга кириш орзуси армон бўлиб қолмоқда.\n— Мен молиявий аҳволидан қатъи назар истеъдодли талабалар учун ўзим эга бўлган имконият эшигини очмоқчиман, — дейилади хабарда.\nМайкл Блумберг ёшлигида йиққан пуллари ва табалар учун кредит тизими эвазига талаба бўлган экан. Энди эса тақдим этган хайрия пуллари билан университет ўз талабаларига кўпроқ молиявий кўмак беришига умид билдирмоқда.\nБлумберг — АҚШнинг энг бой кишиларидан бири. 2002—2013 йилларда Нью-Йоркни бошқарди. 2014 йилдан — БМТнинг шаҳарлар ва иқлим ўзгаришлари бўйича махсус элчиси.\nЯқинда маълум бўлишича, 76 ёшли бу инсон яна катта сиёсатга қайтиши мумкин экан. Блумберг интервюларининг бирида айтишича, 2020 йилги АҚШ президентлиги учун сайловларда ўз номзодини қўйиш масаласини ҳам кўриб чиқяпти.\nхайрия университет майкл блумберг\nБизнес сабоқлари 15/10, 20:01\nМайкл Блумберг: «Уолл-стритда бир дунё бойлик топаман деганларнинг камдан-камига омад кулиб боққан»


Шаҳло Аҳмедова TBRG Open лойиҳаси доирасида Дэвид Геттанинг қўшиғига ... - UzNews.uz\n8 ноября, 17:59 325 0\nШаҳло Аҳмедова TBRG Open лойиҳаси доирасида Дэвид Геттанинг қўшиғига расмий ремикс чиқарди\n8 ноябрь куни Шаҳло Аҳмедова халқаро TBRG Open мусиқий лойиҳаси доирасида Дэвид Гетта билан коллаборация уюштирган ҳолда, унинг Get Together қўшиғининг ремиксини тақдим этди.\nҚўшиқни Spotify, «Я.Музыка», Apple Music, Amazon music, Deezer ва Vkontakte music мусиқий платформаларида тинглаш мумкин.\nКоллаборация бутун дунёдан бўлган қўшиқчиларни бирлаштирадиган ва уларга миллий маданиятларининг хусусиятларини киритган ҳолда, янги мусиқа яратиш имконини берадиган TBRG Open лойиҳасининг бир қисми ҳисобланади.\nЎзбекистонни тақдим этган Шаҳло Аҳмедова билан бир қаторда, Ҳиндистон, Хитой, Болгария, Непал ва Сербиядан бўлган ижрочилар Дэвид Геттанинг қўшиғига ўз ремиксларини чиқаради.\n«Бундай ажойиб қўшиқни янгичасига чиқариш мен ва менинг жамоам учун чақириқ бўлди. Миллий ўзбек оҳанглари жуда бой, ва умуман олганда, ушбу садо билан айтадиган бирон нима бор. Мени бир қарашда бирлашмайдиган мусиқа жанрларини бирлаштириш фикри илҳомлантирди. Замонавий бит ва халқимнинг анъанавий мусиқаларининг контрасти ҳақиқатда ҳам ноодатий овозни яратди. Ушбу ремикс бутун дунё бўйлаб мусиқа ишқибозларининг юрагидан ўзгача ўрин топишига ишонаман», - дейди Шаҳло Аҳмедова.\nШаҳло Аҳмедова глобал артист билан ҳамкорлик ҳақида ҳам айтиб берди: «Дэвид Гетта билан ишлаш фақатгина хурсандчилик бўлди. Бизнинг коллаборациямиз бирлашиб, янги нимадир яратиш учун ажойиб имконият бўлди. Бу лойиҳа - бизнинг ижодимизда муҳит ва бошқа чекловлар чегарасидан чиқадиган янги босқич бўлди».\nДэвид Гетта ҳам коллаборация ҳақида ўзининг илиқ фикрларини билдирди: «Бутун ҳаётим давомида одамлар билан мусиқа орқали гаплашишга уринганман. Бу янги садо яратиш, турли артистлар билан ҳамкорлик қилишми ёки жонли чиқишларимми, фарқи йўқ. Ўзбекистоннинг йирик артистларидан бири Шаҳло Аҳмедова менинг қўшиғимнинг ремиксини яратмоқчи эканлигини эшитганимда ҳаяжонландим. Бу фақатгина мен учун янги бўлган маданият артисти билан мулоқот қилиш имконияти эмас, балки қўшиғимнинг интерпретациясини қандай тақдим этишларини эшитиш ҳам жуда қизиқарли бўлган. Бу рақс мусиқаси ва мусиқий маданиятни ўзгача қиладиган нарса».\nАввалроқ, Дэвид Гетта TBRG Open билан лирик видео яратган эди, уни ўзбекистонлик ишқибозлар қўшимча реалликнинг AR-эффектида кўришлари мумкин. Видео ҳаволасини Ўзбекистондаги TBRG Open'нинг расмий саҳифаларида топишингиз мумкин.\nЛойиҳа ва коллаборация ҳақида TBRG Open'нинг расмий саҳифаларида батафсил маълумот олишингиз мумкин:


Жошуа Усикдан қабул қилган мағлубиятига изоҳ берди / Olamsport.com\nЖошуа Усикдан қабул қилган мағлубиятига изоҳ берди\nКеча оқшом Лондон шаҳридаги "Тоттенхэм" клубига қарашли муҳташам аренада узоқ кутилган профессионал бокс кечаси ташкил этилди.\nОқшомнинг марказий жанги супероғир вазн тоифасида ўтказилиб, унда WBA Super, WBO, IBF ва IBO йўналишлари чемпиони, британиялик Энтони Жошуа украиналик даъвогар, биринчи оғир вазнда собиқ мутлақ жаҳон чемпиони Александр Усикка имкониятни бой берганди. Ўн икки раунд тўлиқ давом этган жанг якунида ҳакамлар бир овоздан Усикнинг ёрқин ғалабасини қайд этишди — 116-112, 117-114, 115-113.\n"Қаршингизда дунё остин-устун бўлиб кетган тақдирда ҳам яхши кайфиятни сақлаб қолинг. Лондон, мен яхши кўраман ва ҳамиша сендан миннатдорман!" — дея ўзининг Инстаграм саҳифасида мағлубиятидан сўнг илк бор фикр билдирган Жошуа.\nМаълумот учун, 31 ёшли Жошуанинг мағлубиятлари иккитага етди. Унинг ҳисобида 24 ғалаба (22 таси нокаут) бор. 34 ёшли Александр Усик 19-жангидаги 19-ғалабасини тантана қилди. 13 та жангни муддатидан аввал якунлаган.\n26 сен 14:14:28


Президент Каримов Ички ишлар вазирини мукофотлади - BBC O'zbek\nПрезидент Каримов Ички ишлар вазирини мукофотлади\nЎзбекистон Ички ишлар вазирлиги хабар қилишича, Ўзбекистон мустақиллигининг 23 йиллиги муносабати билан Президент Ислом Каримов Ички ишлар вазири генерал-майор Адҳам Аҳмадбоевни генерал-лейтенант унвони билан мукофотлаган.\nГенерал-лейтенант Адҳам Аҳмадбоев Ўзбекистон милициясини 2013 йил декабридан буён бошқариб келади.\nИчки ишлар вазирлиги Ўзбекистон Президенти Ислом Каримовнинг 22 августда имзоланган милиция зобитларини мукофотлаш ҳақидаги фармонидан иқтибос келтирган.\nУшбу фармонга биноан, Тошкент шаҳар Ички ишлар Бош бошқармаси раҳбари полковник Мирсамад Одиловга генерал-майор махсус унвони берилган.\nИкки милиция генерали эл-юрт осойишталигини сақлаш учун мукофотланганлари Ўзбекистон президенти фармонида айтилган.\n“Эл юрт-осойишталигини сақлаш, фуқаролар хавфсизлигини таъминлаш, қонунийлик ва ҳуқуқ-тартиботни мустаҳкамлашдаги фидокорона хизматлари ҳамда Ўзбекистон Республикаси давлат мустақиллигининг йигирма уч йиллиги муносабати билан” Адҳам Аҳмадбоев ва Мирсамад Одилов унвонларини оширишга қарор қилинган.\nАдҳам Аҳмадбоевдан олдин Ўзбекистон Ички ишлар вазирлигини етти йил мобайнида Баҳодир Матлубов бошқарди.\nБаҳодир Матлубовдан олдин вазирликка мустақил Ўзбекистон тарихида энг узоқ вақт раҳбарлик қилган Зокиржон Алматов бўлган.\nЗокиржон Алматов 2005 йил майида Андижонда тинч намойишчиларни отишга тўғридан-тўғри буйруқ бериш айбловлари манзарасида лавозимдан олинган.\nУнинг ишдан кетишига саломатлиги ёмонлашгани сабаб қилиб кўрсатилган.\nЎзбекистон Ички ишлар вазирлиги бу тизимнинг бурч ва мажбуриятлари белгилаб берилган махсус қонунсиз фаолият юритиб келади.\nБундан икки йил олдин “Милиция ҳақида”ги қонун муҳокамаси парламентда бошлангани хабар қилинган, бироқ бу қонун шу пайтгача ҳам қабул қилинмаган.


Юлдузнинг ёши ўнда бўлса-да, мактабга бормайди. Қизча шу ёшиданоқ нос чекишни ўрганиб олган. Унинг сўзларига қараганда, кичкиналигида нос чекишни отаси ва онаси ўргатган.\nМаҳаллий кузатувчиларнинг таъкидлашича, лўлилар ва бухороликлар ўртасида зиддиятлар учрамайди. Шунга қарамай, оддий фуқаролар лўлиларнинг пул сўраб, ўтган-кетганларни жон ҳолига қўймаслигини ёқтирмайди.\nБухоролик лўлилар ягона оила бўлиб яшайди. Улар қизларини жуда эрта турмушга беради. Лўли болалари мактабда таълим олмайди. Кузатувчилар бунинг сабабини улар истиқомат қиладиган ерларда мактаб йўқлиги билан изоҳлайди. Ўзбеклар ўқийдиган мактабларда эса лўли болаларини учратмайсиз. Чунки бу мактабларда лўлилар турли камситишларга учрайди, дейди кузатувчилар.